text:
John Merryweather
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
John William Merryweather (n. 25 di mei 1932 na Aruba - f. 24 di september 2019 na Aruba) tabata un politico Arubano y e prome persona nombra como minister plenipotenciario di Aruba na Den Haag. Alaves e tabata e prome representante di Aruba den Conseho di Minister di Reino di Reino Hulandes.
BiografiaEditá
John Merryweather, yiu di un tata Britanico y mama Arubiano, a bishita scol secundario na Jamaica y Reino Uni. El a studia na Universidad di Loughborough na Reino Uni y despues na Merca, unda cu el a specialisa den arkitectura panoramico.[1]
Su carera a cuminsa na 1952 cu un funcion den sector petrolero. For di 1961 te cu 1975 e tabata hefe di plantsoendienst di Dienst Openbare Werken (DOW) na Aruba y Corsou. Na 1974 el a bay traha como coordinador di proyectonan special pa Conseho Ehecutivo di Aruba. For di 1978 el a bira miembro di staff di Oficina di Turismo di Aruba y despues a drenta servicio di gobierno pa bay traha na Antillenhuis na Den Haag.
Na 1983 el a uni su mes na Partido Patriotico Arubano (PPA) y a fungi como secretario-general di e partido for di 1983 pa 1984. Despues di eleccionnan insular dia 29 di april 1983 el a bira miembro di Conseho Insular pa PPA, pero dia 14 di mei 1984 a tuma retiro. Entrante status aparte di Aruba, prome di januari 1986, Aruba a haya su mesun representacion oficial na Den Haag, aparte di Antillenhuis. Den formacion di e prome Gabinete Henny Eman a nombra Merryweather, den nomber di PPA, den e puesto di minister plenipotenciario. Dia 13 di januari, 1986 el a huramenta dilanti gobernador Felipe Tromp. Apesar cu na januari, 1987 e Gobierno no tabatin confiansa mas den e minister di PPA, Benny Nisbet, John Merryweather a keda den e funcion cu sosten di Partido di Pueblo Arubano (AVP).[2]
Despues cu su periodo como minister plenipotenciario a finalisa na 1989, el a keda nombra como Hefe di “Arubaans Verkeersbureau” na Europa cu su oficina na Arubahuis. Den e eleccionnan di 1989 el a uni su mes na partido nobo Partido Patriotico Nacional (PPN) como e ultimo candidato riba lista.[3] Despues di algun aña el a bolbe Aruba.
Merryweather tabata socialmente activo y tabata conoci como organisador. Entre 1960 y 1980 ela ocupa varios puesto como dirigente, entre otro como presidente di Oranjevereniging Aruba. Como representante di Aruba den Stichting Nationale Parken Nederlandse Antillen (STINAPA) ela labora pa proteha signonan indjan den cuebanan di Ayo y Fontein y conserva e herencia Arubano na interes di su industria turistico.[4][5] Den mundo di deporte ela fungi como presidente di RCA (1962-1965, 1967-1969, 1980-1981) y di Arubaanse Voetbalbond (1965-1966).[6] Merryweather a trece e clubnan AFC Ajax, Feyenoord y Arsenal Aruba y a aporta pa talentonan local progresa y participa den e seleccionnan nacional di futbol antiyano. Despues di su retiro ela keda nombra miembro honorario di RCA, cual club desde 2013 ta organisa anualmente riba dia di Rey e torneo pa mucha di 4 pa 15 aña dedica na dje, "Copa John Merryweather".
CondecoracionEditá
- Hulanda: Cabayero (ridder) den Orden di Oranje-Nassau (1983)
- Hulanda: Cabayero (ridder) den Orden di e Leon Hulandes (1990).


c: text/html

text:
Awe marduga Polis a detene un chauffeur demasiado cansa y bebi. E tabata stuur un V-Wagen y banda di ex La Fama na Playa a subi acera djey medio mishi palo di lus. Otro chauffeur a pit’e pa e lanta for di soño. El a sigui core tur malo den diferente caya y pasa crusadanan sin para. Finalmente a yega te na CITGO Boulevard unda eynan Polis a topa cune.
A pidi’e pa baha for di auto y a lag’e supla pa midi e nivel di alcohol den su rosea. E maximo cu ta permisibel pa supla y ainda considera como “sober” ta 220 ugl, pero e “compai” aki a supla no menos cu 920 ugl, pues casi cinco biaha mas!
Polis a deten’e y hib’e Warda di Polis pa por interog’e y eynan dicidi sea riba su encarcelacion of kita su rijbewijs for di dje. Den practica, ora bo surpasa 570 ugl, mayoria bes ta kita bo rijbewijs y te ora Bo presenta dilanti Hues ta dicidi si Bo ta hay’e bek, sea cu un multa of otro condicionnan mara na dje. Tin caso unda hasta ta obliga e chauffeur pa drenta un programa di adictonan na alcohol “AA” pa sigura cu e tipo di actonan asina no ta ripiti.

robotstxt: allowed

filter: keep


text:
ORANJESTAD- Miembro di Konseho Insular independiente na St. Eustatius, Koos Sneek, ta bai lanta un partido lokal, afiliá na Christen Democratisch Appèl (CDA).
Segun Sneek, CDA na Hulanda a kaba di duna aprobashon pa e inisiativa. Sneek ta mira hopi bentaha den e plan di un partido lokal afiliá na CDA. “Ku esaki hopi informashon i fasilidat ta bira aksesibel pa nos komo partido lokal, pero tambe pa loke ta trata di formashon di lidernan polítiko”, asina Sneek a trese dilanti.
E afiliashon di Sneek ku CDA no ta nobo den sentido ku Sneek den pasado ya a kampañá pa CDA, meskos ku UPB i James Kroon a hasi na Boneiru.
Miembro i lider
E partido nobo tin awor aki solamente 10 miembro, pero segun Sneek ta e inteshon pa esaki krese rápidamente. Tambe Sneek a bisa ku e lo ke mira su asistente di frakshon te awor aki. Sjahairah Fleming bira e lider di e partido nobo. Esaki, segun Sneek, lo mester wòrdu ratifiká ainda dor di un reunion general di miembresia di e partido nobo.
Mayoria di e reakshonnan na St. Eustatius tabata negativo riba e anunsio di Sneek. “E baratio pa bende Statia ku Hulanda a kuminsá”, asina un habitante a skibi riba medionan sosial. Otro a skibi ku e, personalmente, lo no laga asina sosodí ni maske mester traha huntu ku su enemigo polítiko di mas grandi.
Aktualmente e konseho insular di Statia tin 3 partido: PLP ku 3 asiento, Partido Demokrat di Statia 1 asiento i frakshon Sneek tambe ku 1 asiento.


text: Diamars merdia a drenta informe di cu tin un dama di edad aparentemente cu alzheimer a yega na Morocho Supermarket na Hendrikstraat y no sa pakiko ni tabata corda su nomber, mesora a dirigi un patruya na e sitio. Na yegada di e patruya a bin topa cu e dama di edad cu no sa pakiko ela bay eynan ni e tabata sa su nomber. Polis a purba yuda e dama pa e yega su cas pero no tabata corda nada, polis a dicidi pa bay warda di polis cu e dama. Un rato despues cu nan a trece e dama warda un familiar a presenta pa busk’e.


text:
Vernon Chatlein ta presentá su ‘IMERSHÓN’ ku un toke íntimo.
Willemstad - Dianan 23, 24, 25 i 29 di yüli awor, e talentoso hóben músiko kurasoeño Vernon Chatlein lo presentá 5 konsierto íntimo den e proyekto titulá ‘Voices From Letters: IMERSHÓN’ kual ta un produkto di Voices From Letters: Zikinzá.
Zikinzá ta un patrimonio basá riba e kolekshón úniko di 1400 kansión, músika i historia ku Pader Brenneker i Elis Juliana a kompilá den dékada di 1950, riba nan mes forsa i ku gran dedikashón. Na 1975 a transferí e kolekshón pa Fundashon Zikinzá, ku despues a alok’e den Archivo Históriko Sentral.
Ku ‘Voices From Letters: IMERSHÓN’, Vernon Chatlein ta duna un homenage na nos antepasadonan (Kòrsou) i nos herensia kultural, den un konsierto musikal bibu i íntimo, ku ta sumergé e oudiensia den e müzik, kultura i historia di Kòrsou. Vernon a hinka e produkshon den otro ku su propio komposishonnan. Ademas e ta uza tambe grabashonnan orginal for di e kolekshon di Zikinzá.
Debí na e kantidat limitá di públiko ku por aseptá den e lugarnan di presentashon, segun protokòlnan den kuadro di Covid-19, a repartí e proyekto den 5 presentashon na 4 sitio diferente. Kada sitio skohí ta relatá ku e tema i spiritu di e obra.
Djabièrnè 23 di yüli pa 19:00 na Aula na Habaai, djasabra 24 pa 18:00 i 20:00 na Landhuis Bloemhof, djadumingu 25 pa 16:00 na Museo Kas di Pal’í Maishi i finalmente djaweps 29 di yüli pa 18:00 na Gallery Alma Blou. Entrada pa presentashonnan ta kosta NAf 35,= i ta optenibel na Mensing’s Caminada òf por reservá tambe via telefòn 510 2863.
Por bishitá i ‘like’ e pagina artístiko riba Facebook di Vernon Chatlein, https://www.facebook.com/vcelements
Ademas por haña mas informashon di e talentoso artista YdK riba su wèpsait, vernonchatlein.com


text:
Uno di e factornan cu a contribui na calor durante September - *E fenomeno tras di yobidanan pisa sorprendente di Mei pa November - *Cu Teresa y Victor den formacion, Wanda por por cera alfabet na 2021
ORANJESTAD (AAN): Calor intenso ta e realidad na Aruba. Un calor, provoca sigur pa un temporada hopi activo di horcan pa e region Atlantico, na cual Aruba ta pertenece.
Aruba mescos cu tur pais cu ta forma parti di region di Caribe, Golfo di Mexico y e costa Oost di Merca, ta basa su mes riba informacion y trabou basico di National Hurricane Center di Merca, cu ta traha den cooperacion directo cu tur Servicio Meteorologico den e regionnan menciona pa asina por scapa bida cu accion dirigi den e temporada di mayor posibilidad pa impacto peligroso di naturalesa.
Na 2021, uno di e aspectonan cu ta bini dilanti den e region na cual Aruba ta pertenece directamente, ta e falta di actividad di e Zona di Convergencia Intertropical.
Riba portretnan di satelite, e falta di presencia di e zona ta visibel debi na e falta di presencia di nubianan cu ta caracterisa e zona aki pa medio di awasero pisa, strena y lamper cu por sorprende Aruba.
Si tene cuenta cu nubianan Cumulus Nimbus, cu ta ocasiona yobida pisa y strena y lamper, ta ocasiona tambe biento fuerte, por conclui cu na 2021 te awor actividad di Zona di Convergencia Intertropical a keda hopi limita na Aruba y e region na cual Aruba ta pertenece.
Cambio por bini cualkier momento ya cu October ta e luna mas conoci pa actividad di ITCZ (Intertropical Conversion Zone), caminda bientonan ta uni y convergencia ta produci yobida y strena y lamper.
Pa Aruba e actividad di e zona ta percura tambe pa reduci e calor intenso di temporada di horcan, cu ta sistemanan pisa di tempo cu ta atrae e dinamismo natural.
E trayecto cu mayoria di sistemanan a cubri den e biahe di Africa pa America, a haci cu e Zona di Convergencia Tropical no a bini ariba y uni su mes na e actividadnan di sistemanan tropical.
Hopi ola tropical a pasa den vecindario di Aruba pero no a activa e ITCZ cu na Maart normalmente ta cuminsa “subi” for di continente pa for di Mei te November pasa riba Aruba y sigui bay ariba.
Despues e actividad ta cuminsa baha atrobe.
Den e temporada di cambio di aña, tempo na Aruba ta wordo influencia pa loke ta trata yobida, dor di sistemanan friu cu ta baha for di costa Mericano pa subi Oceano Atlantico di pabao. Ora nan ta Noord Oost di Aruba, biento ta transporta e nubianan di yobida di fin di aña pa e region di Aruba.
Ora mira e portretnan di satelite cu ta indica condicionnan di tempo riba Oceano Atlantico, ta mira presencia di e horcan peligroso Sam, pero tambe dos sistema den formacion, cu ta Teresa y Victor.
Riba e grafico cu ta duna indicacion di loke lo pasa dentro di cinco dia, ta mira dos sistema cu ta bini tras di Sam, cu como horcan peligroso ta pasa pa Noord di region di Caribe.
E dos sistemanan aki, cu te na momento di redaccion di e articulo aki ainda tabata ola tropical, ta wordo spera di sigui desaroya y posibelmente haya e nombernan di Teresa y Victor mientras nan ta crusa Oceano Atlantico.
E posicion mas abou cu nan ta mantene ta coresponde cu e realidad cu na fin di temporada sistemanan tropical ta biaha mas abou y tambe na forma eratico.
E dos sistemanan aki ta rondona cu actividad y por mira claramente riba portret di satelite cu nubianan cu ta marca actividad di e Zona di Convergencia Intertropica, ta presente despues di un condicion di tempo sumamente seco.
Ayeratardi Sam tabata move NoordWest mientras cu e tabata prepara pa cuminsa bay Noord.
Riba portret sinembargo por a mira, con el a cuminsa activa e Zona di Convergencia Intertropical riba Venezuela.
DIARIO ta sigui tur desaroyo pa asina informa Aruba.
https://diario.aw/categories/noticia/general/e-ausencia-di-actividad-di-e-zona-di-convergencia-intertropical#sigProIda992e1815d


text:
LOKE NOS TA BAI LOGRA
POSISHONÁ BO MARKA DI FORMA KREATIVO / CREATIVE BRANDING
Nos ta konvensí ku traha riba un marka fuerte ta é forma pa krese. Kanalnan riba ret sosial manera Instagram i Youtube ta ofresé formatonan fantástiko ku kua bo por komuniká bo identidat di marka í traha riba un relashon ku bo grupo di interes mayor. Pesei den nos trabou pa edifiká marka nos no ta bai pa nada menos ku krea berdadero fanátiko.
Sea kreativo
Resaltá den e multitut
Sea dinámiko
Laga bo marka òf organisashon papia
Konta nan bo kuenta
Dun'é un toke personal
Mara kliente na bo
Traba riba un fanatikada enbolbí
Bo strategia pa branding
Tur kos ta kuminsá ku bo identidat di marka; esaki ta fundeshi di bo presensia online. Bo identidat di marka ta determiná kiko bo tone of voice ta, kua medionan bo ta apliká pa ku kontenido, kua aktivashon di marka bo ta ehekutá i riba kiko bo ta sigui bòrda.
Un identidat di marka fuerte i bon pensá ta fasilitá tomo di desishon, sòru pa bo gruponan di interes rekonosébu mas lihé i kombiná ku nos abilidatnan tékniko riba tereno di merkadeo ta sòru pa máksimo impakto di bo presupuesto di merkadeo. Asina nos ta yudabu krese di un forma dirigí: mas fuerte bo marka, mihó bo resultadonan.
Éksito ku kontamentu di kuenta
Pa ta eksitoso ku merkadeo riba ret sosial storytelling ta birando kada bes mas importante. Kontenido ku ta di balor agregá di bèrdat pa bo públiko. Kon bo ta konta bo kuenta di marka? Kon bo ta logra hala atenshon mesora? Kua medio bo ta uza ki ora? Kiko ta bo identidat visual i ki estilo di teksto skirbí ta pas mihó serka bo organisashon? Tur e preguntanan aki nos ta yudabu kontestá.
Den kombinashon ku konosementu tékniko di merkadeo, bo kreatividat ta é faktor ku ta determiná éksito… i alabes esun mas difisil! Atrabes di añanan nos a bira baké den kreashon di kontenido viral. Nos sa kiko SI i kiko NO ta traha i nos ke kompartí nos konosementu ku bo!
LES #1 HOPI TEKSTO NÒ, PASOBRA
Bo ta konta
kuenta visual
Kontenido visual ta hot. Hende no tin tempu mas pa lesa lapi di teksto, pero ke mira mesora di kiko ta trata i ki ganashi nan tin. Imágennan ku ta kaptura atenshon i video di bon kalidat ta hunga un papel importante den esaki.
Kon nos ta bai hasi’é?
Bo kampaña live den 4 stap
Nada no ta mas importante ku un strategia di kampaña fuerte. Atrabes di un kombersashon di intake nos ta saka afó kiko bo ke logra ku social media, krea un plan na midí i drenta den akshon mesora pa bo.
Kiko ábo ke logra ku
social media? Atrabes di un kombersashon di intake òf yenando e formulario online, nos ta haña sa na unda den e proseso bo ta aworaki i kiko bo ambishonnan ta ku
social media.
Stap 1
Intake
Stap 2
Fiha
strategia
Nos ta desaroyá un strategia, basá riba e último trend-nan i ku ta aliñá perfektamente ku bo marka òf organisashon.
Stap 3
Kreashon
di kontenido
Un millennial ta konsumí mas o menos 200 imágen pa dia. P’esei ta importante pa nos resaltá den e multitut. Nos ta editá imágennan eksistente, duna konseho, òf tuma e parti di kreashon kompletu pa nos kuenta.
Ku konosementu di mas ku 10 online marketeer, nos ta krea i optimalisá kampañanan di social media diariamente, ku ta pas presis serka bo marka òf organisashon.
Stap 4
Live!
LES #2 LUBIDÁ DESKTOP, PASOBRA


text:
September 30, 2021
Adaptashon den nos orario i servisionan na komunidat:
Entrante 4 di òktober 2021 ta bai tin orario i servisio adaptá.
- Servisio pa fia buki i kòmpiuter/kopia ta di 8’or di mainta te ku 1’or di mèrdia
- Posibilidat pa studia ta di 8’or di mainta te ku 4:30’or di atardi
- Servisio di hiba buki pa kliente (Delivery) (por hasi e petishon via nos email dv@bnkcuracao.com)
BNK ke rekordá públiko ku por entregá buki 24/7 den nos Buzón di Buki na entrada di Waaigat.
Sigui nos página sosial òf wèpsait pa mas informashon.
Drenta den kontakto ku nos via:
- Email: dv@bnkcuracao.com
- Tel: 841-BOOK (2665)
- Wèpsait: www.bnkcuracao.com
- Whatsapp: +5999-670-5719


text:
Diamars e Parlamentario di AVP señor Ryçond do Nascimento a presenta Mocion number 35 durante e reunion pa trata Presupuesto 2022 den Parlamento. Un mocion di desconfiansa contra Prome Minister Evelyn Wever-Croes cu a wordo sosteni y firma pa tur miembro di oposicion.
Mocion basa riba mentira
Prome Minister na inicio di su disertacion pa elabora riba e mocion aki, a splica e seriedad di un mocion di desconfiansa por lo tanto a considera importante pa analisa cada punto cu a wordo treci den e mocion na unda a constata cu pa cuminsa, e ta un mocion basa riba mentira y informacion incorecto. Sinembargo, oposicion su meta y mas ainda e deseo ferviente ta biba den nan pa manda nos Prome Minister cas. Mirando cu den Mocion 35 no ta basa riba berdad, ta keda e pregunta e ora cu ki autoridad Parlamentarionan di oposicion tin pa manda nos Prome Minister cas.
Trabounan anterior di Prome Minister
Splicando, Prome Minister a duna di conoce cu semper e ta un persona cu a traha cu dedicacion y semper ora di compromete su mes na un trabou, e ta haci’e completamente bon pasobra e ta traha cu alma y cuerpo. Esaki a pone cu tur caminda unda cu el a traha, tanto su coleganan y hefenan tawata apreci’e y ora di bay y bandona e trabou, el a bay cu bon pia y e sa cu nan a wak e bay cu duele. Unda cu el a traha, el a laga aprecio y respet atras.
Ryçond do Nascimento a laga conflico atras den trabou anterior
E Parlamentario cu a entrega e mocion aki, señor Ryçond do Nascimento no por bisa mesun cos pasobra el a bay laga conficto atras na Universidad di Aruba. Y esaki, dos biaha señor do Nascimento mes a constata ora cu e kier a coregi Prome Minister. Esaki ta haci cu e Parlamentario aki no tin autoridad moral pa manda Prome Minsiter cas.
Oposicion di AVP no tin autoridad moral
Esaki tambe ta conta pa e Parlamentario cu no por ni sikiera drenta Merca y net e tambe a firma pa kita Prome Minister for di trabou pasobra no tin confiansa. Prome Minister a pasa screening pa bira Minister, Parlamentario Benny Sevinger ni Mike de Meza no por pasa screening. Prome Minister no ta den ‘bestand’ di MOT mientras cu e ex prome minister Mike Eman si ta den ‘bestand’ di MOT pa ricibi donacion di 50 mil dollar. “Mi ta puntra mi mes si esakinan di AVP y otronan di oposicion cu mi ta laga na cada ken nan consenshi cu a firma, tin e autoridad moral pa manda hende cas mientras nan mes ta den yen di bagamunderia”, Prome Minsiter a haci e pregunta.
Un Prome Minister cu ta duna transparencia
Prome Minister a menciona cu e mocion di desconfiansa ta papia na final di falta di transparencia. Riba e punto aki Prome Minister a expresa: “Ami ta e unico minister den tur e gobernacionann na Aruba desde 1986 cu tur aña ta traha un relato anual (jaarverslag) di trabounan di ministerionan cu ta resorta bou mi maneho y ta mande Parlamento y ta publica esaki pa henter Aruba tin acceso na dje. Awor ki señal boso ta manda pa gobernantenan pa futuro? Boso ta bisando nan stop di ta transparente?”
Prome Minister a enfatisa cu semper, desde cu el a tuma mando di nos pais over, el a duna transparencia di su maneho. E ta e minister di Gabinete Wever-Croes cu mas tawata den Parlamento durante di pandemia. Esaki ta un muestra, cu e mocion di desconfiansa presenta no ta cuadra cu realidad. Pero transparencia den tur caso, no ta algo cu especialmente esnan mas biew den AVP sa kico e ta. E deseo di opositornan pa manda Prome Minister cas, ta un deseo politico y sigur no ta pa falta di transparencia di parti di Prome Minister.


text:
ORANJESTAD – Durante un reciente conferencia di prensa, Prome Minister Mike Eman y su colega di Infrastructura Benny Sevinger, a informa cu a keda aproba areanan rond di Aruba cu ta bay wordo uza pa proyectonan pa produccion di energia alternativo. Tur esaki den cuadro di e meta cu ta trahando riba dje pa e isla logra ta liber di fuel oil na 2020. Prome Minister Mike Eman a informa cu aworaki Aruba ta na un 40% di total di produccion di energia berde, via di e panelnan solar y molinanan di biento.
Tanto WEB como ELMAR ta trahando den forma activo pa cumpli cu e meta poni pa 2020, segun Eman a bisa. “Nos ta trahando duro pa logra cu na 2020 nos ta e prome pais cu ta totalmente sostenibel. Nos ta canando den bon direccion pa haya alternativanan cada bes y den e meta aki ciudadanonan tambe por participa,” e mandatario a expresa. E plan di Urirama ta den Corte. Di otro banda e parkenan solar a haya un empuhe basta grandi. Tin esun banda di aeropuerto cu ta percura pa 4 megawatt, ta desaroyando uno di 5 megawatt na Seroe Colorado.
Minister Benny Sevinger a confirma tambe cu recientemente tabatin un reunion importante, den cual a participa Utilities Aruba, Ministerio di Infrastructura y Ministerio di Asuntonan General. A haci peticion pa reserva 3 area unda cu por desaroya proyectonan di energia berde. Minister Sevinger a confirma cu e 3 areanan a keda aproba door di su Ministerio. Prome Minister a splica cu un di nan ta riba e caminda cu ta conecta Barcadera cu Green Corridor. Na banda drechi a reserva algun area pa empresanan y tras di nan lo construi un Parke Solar cu por produci casi 10 Megawatt di coriente. Den e meta sostenibel cu ta trahando riba dje, Prome Minister a bisa cu nan a haya un partner importante den Tesla. E empresa aki ta desaroya parkenan solar hunto cu bateria. Ademas di esey tin planea un Parke Solar den area di WEB mes, na e casnan di WEB, cual lo produci algun megawatt di coriente y finalmente tin esun na Smart Community.
Mientras cu e proyectonan di biento ta sufriendo cierto tardanza door di casonan den Corte, “esaki ta duna nos confiansa cu nos por logra e vision di 2020, sigur si mira e desaroyo cu tin awo cu Tesla cu ta ofreciendo Parkenan Solar cu bateria, cual ta yega na trece stabilidad den e produccion di coriente. Esaki ta haci cu durante dia e baterianan ta wordo carga y anochi e coriente ta wordo usa. Pues e tecnologia ta wordo usa den forma continuo. E ta haci cu solo ta bira hopi atractivo. Si antes e tabata un produccion di 60% di solo y 40% di biento, awor cu e uzo di baterianan ta haya hopi mas di solo, y tambe energia renobabel di otro tecnologia, manera deep sea water cooling. Nos tin hopi confiansa cu nos ta logra nos meta.”
Sevinger a splica cu e motibonan cu no ta construyendo un cantidad di parkenan di energia renobabel, no tin di haber cu e capacidad pa construi nan, pero e ta basa riba e estudionan con pa mantene stabilidad di e grid na momento cu tin hopi energia renobabel, pasobra nan ta fluctua hopi. E tecnologia con pa maneha e fluctuacionnan ta retonan. Pesey, el a bisa, tur bista ta riba Aruba, pa mira con ta maneha e retonan aki, con ta yena e buraconan den e fluctuacion, e tecnologia cu ta bay uza cu lo ta algo unico cu Aruba ta desaroyando pa yega na su meta. “Tin pais cu tin hopi energia renobabel y mayoria ta basa riba Hydro-energy, cu ta constant, pero cu tin problema ora cu riunan seca. Na Aruba tin hopi energia renobabel, pero cu variacion di tecnologia. Esey ta haci e situacion di Aruba algo unico.”


text:
The content originally appeared on: Diario
Secretario di Estado Alexanda van Huffelen:
*GDP mester baha cu mitad
ORANJESTAD (AAN): Conseho di Minister di Reino a dicidi di no duna Aruba un instruccion pa aña 2022. Un mihor resultado inespera ta haci cu e deficit ta yega na 112,7 miyon Florin Arubano (AWG); 53 miyon euro. Cu esaki e deficit ta keda bou di e 131 miyon AWG palabra y pa e motibo ey un instruccion no ta necesario e aña aki. E mihor resultado di Aruba a sali na cla despues di e conseho di Colegio di Supervision Financiero di Aruba (College Aruba Financieel Toezicht, CAft). Riba 13 di juli CAft a conseha Conseho di Minister di Reino pa duna Aruba un instruccion pa motibo cu gobierno di e pais no tabata tin su presupuesto balansa. CAft no a nota pasonan pa trece mas balance den gasto y entrada di e pais y segun CAft Aruba no ta haci suficiente pa drecha su situacion financiero pa termino largo. “Ta bon cu gobierno di Aruba na ultimo momento a presenta algun resultado cu ta mihor cu prome a spera y asina tene e deficit riba su presupuesto pa e aña aki bou di e limite palabra”, asina Secretario di Estado Alexanda van Huffelen di Relacionnan den Reino ta indica. “Cu esey a logra evita un instruccion pa 2022.” Pero ainda e Secretario di Estado hunto cu gobierno Hulandes ta preocupa pa futuro di e pais y di arubianonan. “Nos ta mira cu Aruba ta mantene debenan grandi, mas di 90 porciento di e Producto Domestico Bruto (Bruto Binnenlands Product, BBP) mihor conoci como GDP. Esaki mester baha cu mitar. Casi 19 porciento di e presupuesto awor ta bay na pago di interes. Ta placa cu bo lo kier inverti den enseñansa, salubridad of combatimento di pobresa; cosnan cu ta importante pa e hendenan den e pais.” Den Conseho di Minister di Reino a palabra anteriormente cu otro aña e pais mester tene su mes na e reglanan presupuestario atrobe. E reglanan aki ta indica cu Aruba mester tin un surplus di 1 porciento di su BBP. Na 2023 Aruba no por haci un apelacion mas riba fiansa di emergencia manera durante periodo di Corona, e asima yama sosten di liquides.
“Pa construi un pais y mantene e confiansa di e mercado financiero, ta importante pa tin un presupuesto cu ta cuadra. Cu un debe di 5,8 mil miyon AWG Aruba ta duna futuro generacionnan un peso enorme pa carga. Pa e motibo ey ta sumamente importante cu e presupuesto ta cuadra cu e palabracionnan haci y cu tin placa pa tur locual Rubianonan kier pa nan pais.”, asina e Secretario di Estado ta bisa. Na nomber di e gabinete, e Secretario di Estado a manda un carta pa gobierno di Aruba pa trece gobierno na altura di e decision di Conseho di Minister di Reino. Den e carta ta menciona tambe reemplaso di e fiansanan di liquides existente pa fiansanan nobo, e asina yama refinanciamento. Esaki mester sosode otro aña.
Den e carta ta menciona cu un presupuesto balansa, mara na un ehecucion confiabel y supervision financiero adecua pa medio di e ley di consenso Aruba financieel toezicht (RAft), ta esencial pa por drenta den dialogo cu otro tocante e topico di refinanciamento di debe.


text:
Introdukshon
Ora ta trata di steralisashon, e ginekólogo ta sera tur dos tubu ovidukto i/òf tubunan ovidukto ta wòrdu kitá. Si e tubunan ovidukto ta será òf kitá, e sèlnan di spèrma no por yega na e webunan i esei ta nifiká ku bo no por sali na estado mas.
Ta difísil pa revoká Steralisashon, pues esaki ta solamente un bon desishon si bo ta sigur ku bo no ke yu (mas). Steralisashon ta wòrdu hasi via sirugia mínimo invasivo i esaki por wòrdu hasi den tres diferente manera.
- Tur dos tubu ovidukto ta wòrdu será. Nos ta pone klep na e tubunan ovidukto aki.
- Tur dos tubu ovidukto ta wòrdu remové kompletamente
- E tubunan ovidukto ta wòrdu kimá.
Bentaha i desbentaha di steralisashon
Bentaha di steralisashon
-
- Bo no mester wòri mas ku bo antikonsepshonnan
- No mester usa hormona mas, bo matris mes ta tra hormona naturalmente
- E chèns ku bo ta sali na estado ta hopi chikí
Desbentaha di steralisashon
-
-
- Bo por eksperensía komplikashon durante prosidura
- Si bo lamentá bo desishon, no ta posibel òf ta difísil pa hasi un operashon pa revoká e operashon.
- Bo mester di un seguro adishonal, paso steralisashon no ta inkluí den e pakete básiko di seguro.
-
Kon e tratamentu aki ta traha?
Aki bo ta haña tur e informashonnan importante tokante bo tratamentu.
Informashonnan importante tokante di steralisashon
Kiko bo mester sa pa por disidí ku steralisashon ta e mihó antikonsepshon pa bo.
Chèns ku bo ta sali na estado despues di steralisashon
E chèns ku bo ta sali na estado despues di steralisashon laproskópiko ta dependé di e tèkniká ku ta wòrdu usá. Si e tubunan ovidukto ta será, 2-5 di 1000 hende muhé ta sali na estado. Mayoria biaha e “clip” nan ta sali for di e tubunan ovidukto, asta si nan ta poné korektamente. Pero mayoria biaha e tubunan ovidukto aki por krese i bin bèk huntu atrobe. E chèns ku bo por sali na estado ta mas haltu si partinan di e tubunan wòrdu kimá, kompará ku ora nan ta pegá ku klep. Pero si tur dos tubu ovidukto ta kompletamenta remové, embaraso ta kasi imposibel.
Arepentí despues ku a steralisá?
Hende muhénan ku a steralisá, mayoria biaha sa sigur ku nan no ke yu (mas). Tòg hopi hende muhé huntu ku nan pareha ta lamentá esaki. Paso mayoria biaha nan ta deseá yu den e siguiente relashon. Mas o ménos 6% di hende muhé steralisá ta arepentí e desishon aki.
Ken ta esun ku probablemente lo arepentí?
Mas yòn bo ta, mas grandi e chèns ta ku bo tin arepentimentu. Mas aleu, e chèns ta grandi ku bo ta arepentí, si bo ta soltera i/òf si bo no tin yu ainda. Pesei nos ta avisá bo pa no tuma un desishon ora bo tin hopi strès. Wak problema ku relashon i/òf problema ku embaraso, manera un mal parto òf aborto.
Emoshon por afektá bo desishon.
Chèns pa revoká operashon?
Si e tubunan ovidikto ta será durante steralisahon laparoskópiko i bo ke haña yu tòg? tin un oportunidat pa restorá e tubunan aki. Usualmente esaki ta wòrdu hasi via di un sirugia mínimimo invasivo. Si e operashon bai bon, e chèns ku bo ta sali na estado despues ta 40 pa 85%. Den mayoria kaso nan lo pone “clips”, pero si e tubunan ovidikto a wòrdu kimá, e orei e chèns ku e operashon lo ta satisfaktorio, ta chikí. Despues ku bo rekuperá, bo tin un riesgo haltu di un embaraso ektópiko (2%).
Un operashon reparabel ta hopi karu i no ta wòrdu kubrí dor di seguro. Tambe bo por opta pa tratamentu di IVF. E chèns di un embaraso despues di tres tratamentu ta mas o ménos 50%. Si tubunan ovidukto wòrdu remové durante steralisashon, i bo tin deseo di sali na estado? e orei esaki ta solamente posibel via di un tratamento di IVF.
Riesgo
E siguiente komplikashonnan i/òf problemanan por okashoná ku steralisashon laparoskópiko
-
-
- Problema òf komplikashon pa motibu di anestasia
- Hasi daño na tripa, infekshon na blas di urina òf infekshon na ardu
- Steralisashon a frakasá
-
Daño na tripa, blas, ardu di sanger
Durante e proseso kaminda ta hinka e materialnan, e ginekólogo por hasi daño na e tripa, blas i tambe ardu di sanger. Esaki ta sosodé ku ménos ku 1 % di hende muhé. Si ta nesesario, lo bo tin un operashon mas ekstensivo. Lo dura mas largu tambe pa bo rekuperá. Tin biaha ta te despues di e operashon ta ripará ku tin un problema. Bo lo risibí suherensia ki ora ta e mihó momentu pa tuma kontakto ku nos.
Adishonalmente, por tin riesgo si tin pèrdida di sanger (despues) si tur dos tubu falopio wòrdu kitá. Ora ta kitando e tehido, por surgi sangramentu.
Frakaso di steralisashon òf steralisashon difísil
Si bo tin athenshon, steralisashon por ta difísil. E ginekólogo por hasi un kòrta adishonal pa hinka un di tres insturment. E orei mayoria biaha e ta funshoná. Si bo tin sobre peso e por ta hopi difísil pa hinka e materialnan. E orei ginekólogonan por hasi e entrada untiki mas hanchu. Si esei tampoko no tra, e ginekólogo por kòrta nèt riba e kabeinan púbis.
Promé ku bo operashon e ginekólogo ta chèk wak si tur kos ta bon ku bo. Si e tubunan ovidukto ta muchu diki, no ta tur biaha e ta posibel pa pone “clips”. Tin biaha e ginekólogo ta kima e tubunan. I e chèns ku steralisashon laparoskópiko ta frakasá, ta mas o ménos 1%.
Ta probabel ku lo tin problema si bo:
- Tin problema ku salú, esaki pa motibu di anastasia.
- Si bo ta sobre peso (BMI mas haltu ku 30).
- Si bo a yega di haña infekshon na tubu falopio òf “buikvlies”.
- Yega di hasi un operashon di tripa.
Posibel konsekuensianan adishonal ora ta trata di steralisashon ku terminonan largu
- Investigashonnan a prueba ku tur dos steralisashon pues, steralisashon den kua e tubu ovidukto ta wòrdu será i steralisashon kaminda tur dos tubu ovidikto ta kompletamenta remové, tin un chèns pa desaroyá kanser na ovario den futuro. Esaki pa motibu ku, tubunan ovidukto ta hunga un ròl importante den desaroyo di kanser na ovario. Kanser na ovario ta un malesa hopi serio. Pesei remové tubunan ovidukto ta mas seif ku sera e tubunan aki ku klep. Un averahe di 1 di e 100 hende muhénan ta desaroya kanser na ovario den transkurso di nan bida ora nan sera e tubunan aki. Despues ku tubunan ovidukto wòrdu kitá, 1 di e 200 hende muhénan ta desaroya kanser na ovario. Esaki ta nifiká, ku si e tubunan ovidikto wòrdu kitá, e chèns ku bo ta desaroyá kanser na ovario den transkurso di añanan ta 50/50. Despues ku e tubunan aki wòrdu será, 1 den 140 hende muhé ta desaroyá kanser na ovario den transkurso di aña.
- Dor ku ovario i tambe tubunan ovidikto ta wòrdu será huntu, e chèns ta grandi ku e ovarionan lo no funshoná manera mester ta, òf nan ta wòrdu strobá ora tubunan wòrdu kitá. Komo resultado, bo ta kai den transishon mas promé, si bo no a hasi sirugia ainda. Esaki no ta aplikabel si “clips” a wòrdu poné, paso e tehido a wòrdu kitá kaba. Te ainda investigashon no ta mustra niun kambio den e funshonamentu di ovario despues ku a kita e tubunan. Sin embargo, tin insufisiente investigashon hasí riba terminonan largu despues ku kita e tubu ovidikto for di e ovario, ainda ta deskonosí kon e ovario ta sigui funshoná den futuro.
Steralisashon ta wòrdu pagá via di seguro?
Steralisashon no ta kai bou di e pakete básiko. Puntra bo asegurador kua seguro adishonal ta sufisiente. Paso saki ta diferensiá pa asegurador, pa pakete i pa aña. Si e steralisashon ta totalmente paga? e orei, esaki no ta afektá bo propio riesgo.
No embarasá
Sòru pa bo no ta na estado durante steralisashon. Si bo tuma pil, kaba e pakete. I si bo tin un IUD, papia ku bo ginekólogo ora bo kit’é. Bo ta usa kondom òf tin riesgo di embaraso? e orei ta mihó pa hasi steralisashon den e promé siman despues di bo menstruashon. A lo ménos promé ku bo ovulashon.
Ta importante ku bo ta bon prepará pa bo operashon. Pa e motibu ei bo tin un sita ku departamento di anestesia, un par di dia promé ku bo atmishon na hòspital. Por fabor nota! e akuerdonan ku e departamentu di anestesiologia ta importante; bo operashon no por kontinuá sin un sita serka nan.
Sirurgia ta solamente posibel si bo ta na yuna. ‘Fasting’ ta nifiká ku bo stoma ta bashí. Esaki ta prevení e kontenidonan den bo stoma di resultá den trákea i pulmon durante operashon.
Semper bo mester ta na yuna promé ku bo hasi sirurgia, asta si bo ta risibiendo un anestesia regional (e.g. epidural).
Pa sigurá ku bo ta na yuna, kumpli ku e siguiente reglanan:
- Bo por kome i bebe normalmente
6 ora promé ku bo ora di atmishon:
- Bo no ta pèrmití pa kome mas (ni tampoko kos dushi). Bo por kou bals pero bo no mag di guli’é.
- Bo por bebe: awa, djus di apel, te òf kòfi sin lechi (preferibel ku suku òf “honing”).
- Loke bo no mag di bebe mas ta: produktonan di lechi, kos di bebe karbóniko òf alkohòl.
2 ora promé ku e ora di atmishon:
- Bo no ta pèrmití mas pa kome ni bebe nada (inkluí kos dushi). I tambe bo no ta pèrmití mas pa kome bals.
- Un slòk di awa pa tuma medikashon – òf ora di skeiru djente – ta pèrmití.
Depues di atmishon na e departamento:
- Despues di atmishon, bo por wòrdu ofresé 300ml di “ranja” ( esei ta dos glas) ku paracetamol den e departamento di atmishon.
Si bo tinku drenta hòspital un dia promé ku sirurgia, sigui e instrukshonnan di departamentu di kuido pa ku yuna.
Nos ta avisá pa bo mes no kore outo. Laga un famia òf ser kerí hiba bo kas.
E tratamentu
Kon e tratamentu ta funshoná? Unda bo ta reportá?
Bo ta reportá na e bali di informashon na hòspital. E trahado na e bali di informashon lo asistí bo despus na e departamentu konserní.
E enfermero/a lo asistí bo na e departamentu i prepará bo pa e tratamentu. Si ta bo turno pa operá, e enfermero/a di e departamento lo hiba bo na e sala di operashon.
E enfermero/a ta hiba bo promé na un otro kamber, esaki ta e espasio di espera, esaki ta e kamber di preparashon kaminda bo tin ku warda unratu. Despues e enfermero/a ta pasa bo na e siguiente departamento, kual ta esun di di anestesia.
Den e espasio di epsera, nos ta konektá bo ku un aparato di vigilansia. Nos lo pone aparatonan riba bo pechu pa midi e batimentu di kurason i tambe nos ta pone un aparato manera un klem na bo dede pa kontrolá bo nivel di oksígeno den bo sanger. Tambe bo lo risibí un banchi rondo di bo man, kaminda bo preshon di sanger ta wòrdu midí. Tambe bo ta risibí infushon den bo man. Esaki ta pèrmití nos di duna bo medikashon.
Kisas e operadó i/òf e anestesista lo pasa i hasi algun pregunta. Despues nos lo hiba bo na e kamber di operashon.
Durante tratamento
Den e kamber di operashon lo bo mira e ginekólogo kual ta esun ku ta bai hasi e operashon. E tim ta revisá bo datanan i despues e anestesista ta duna bo e anestesia via di e infüs. Bo blas di urina ta wòrdu hasí bashí via di un kateter.
E ginekólogo ta hasi un kòrta di mas o ménos 1 sèntimeter na e parti abou di lombrishi i hinka un angua fini i hòl den e bòm di barika. Esaki ta yena e barika ku karbon dióksido ku no ta peligroso. E barika ta hincha i esaki ta krea espasio rondo di e matris, ovario i tubu ovidikto. Despues di esei, e ginekólogo ta insertá un tubu den e hòl di e barika i den e tubu aki tin un kamara.
Si e tubunan ovidukto aki a wòrdu será? E orei e dòkter ta hasi un segundo kòrtá djis ariba di e wesu di púbis. Pa motibu di esaki, e ginekólogo ta insertá un material i asina e ta pone un “clip” riba tur e tubunan ovidukto. Di e forma aki e tubunan ovidukto ta wòrdu será imediatamente.
E tubunan ovidukto ta wòrdu remové na mesun momentu? e orei un segundo i tersera kòrtá ta wòrdu hasi usualmente na banda drechi i robes di e barika.
Komo resultado, e ginekólogo ta hinka un material pa remové tur dos tubu ovidikto.
Na final di e operashon, e ginekólogo ta saka e tubu i e kámara for di e hòl di barika i chupa e gas. I despues e ginekólogo i/òf asistente ta kose e herida.
Despues di tratamento
Kiko ta pasa despues di tratamento?
Despues di e operashon, lo bo wòrdu hiba na e kamber di rekuperashon. Aki bo preshon di sanger, batimentu di kurason i oksígeno ta wòrdu kontrolá. Si bo ta sinti bo bon, bo lo regresá na e departamento di kuido.
E enfermera/o ta hasi kontròl regulario i informá bo kon kos ta bayendo. Bo lo risibí remedi kontra doló via di infüs. I enfermero/a ta duna bo informashon tokante e tratamentu di e herida i tambe e kosé.
Kas
Usualmente bo por bai kas despues di 1 òf 2 ora. Lo ta mihó pa keda den hòspital pa un anochi, si bo stoma keda wal/bira òf si bo tin hopi doló.
Antikonsepshon konfiabel
Steralisashon laproskópiko ta imediatamente konfiabel.
E por ta nesesario pa usa antikonsepshon adishonal ora ku bo promé menstruashon finalisá. Esaki ta dependé di e síklo ora steralisashon ta kla. Dòkter lo deliberá esaki ku bo, promé ku bo bai kas.
konseho pa ora bo ta na kas
-
-
-
- E doló usualmente ta bira ménos den e promé oranan di steralisashon. Sierto hende muhé si ta keda sufri un par di dia. Si ta nesesario, bo por bebe remedi pa doló. Bo lo risibí instrukshonnan pa ku esaki.
- Lo bo sufri di doló di brasa. Esaki ta dor ku bo tin gas den bo barika. Esaki por stimulá diagrafma i bo lo sinti esaki komo doló di brasa/skouder. E doló aki mayoria biaha ta bai e mesun dia.
- E heredi den bo barika ta usualmente será. Ora bo tin e kosénan bo por baña. Mayoria bia bo ta risibí kosé ku bo por lòs. Si nan ta iritante bo por kita nan despues di 5 dia òf laga hende kita nan pa bo.
- Despues di un par di dia i/òf siman, bo por kuminsá tra bèk i tiki tiki kuminsá ku bo rutina diario.
-
-
Pa kua keho bo mester yama?
Ta importante pa yama hòspital si bo:
-
-
-
- Si bo ta keda risibí doló di barika
- Si bo tin keintura, 38°C òf mas haltu
- Si un di e heridanan no ta rekuperá mane mester ta.
-
-
Ku steralisashon, e chèns ku bo por haña infekshon no ta haltu. Si bo haña infekshon, bo mester di antibiotika. Ku steralisashon laproskópiko bo tripa òf blas di urina por wòrdu afektá iriparabel. Bo lo risibí


text:
Oranjestad, – Ta ser busca Eugelisa ‘Lisa’ Martis. E tin 14 aña di edad y ta atende EPB hato. Diabierna mainta su mama a bahe na scol y desde 11:30 di mainta e no a ser mira mas. Su mama ta pidi si tin cualkier informacion pa please tuma contacto cune na 563-0211 of pa yama polis na 100.
Aki por lesa un descripcion di e Lisa.
Nomber: Eugelisa Martis, roepnaam Lisa. Naci: 24 Feb 2003 (14 aña), na Bonaire. E ta un mucha muher delega, color di cuero bruin cla y tin cabey preto.
Delaster e a ser mira na su scol, EPB Hato.


text:
For di 2014 ya Merca bou Presidente Obama a tuma medidanan pisa contra e regimen Chavista di Venezuela pues na momento cu e negociacionnan tabata tuma luga gobierno di Aruba tabata sa cu mas medida por sigui.
Sinembargo na e momento e negociacionnan tabata di vital importancia pa gobierno Mike Eman, cu durante eleccion 2013 a haya un victoria aplastante pasobra pueblo no tabata na haltura di e realidad financiero di Aruba.
Citgo a bira un discusion politico pero na mes momento a wordo introduci na forma ilegal manera rapportnan oficial ta indica.
E parti mas importante tabata cu e aspectonan financiero a keda tras di cortina. Con importante e circulacion di placa tabata, ta sali dilanti den rapportnan cu DIARIO a uza como prueba manera e rapport di Raad van Advies cu a cuestiona pakico placa mester pasa di un punto pa otro.
Den e carta cu e director retira di Refineria di Aruba a manda awe pa DIARIO, porfin sumanan ta bini riba mesa.
Manera DIARIO semper a trece dilanti ta bon placa Citgo ta gana cu e mercado di combustibel na Aruba pues ta un bon negoshi gobierno Eman a entrada Nicolas Maduro cu no a cumpli ni por a cumpli cu e acuerdo di Citgo hipoteca pa tur e debenan cu Venezuela tabata tin.
Citgo mes tabata hundi den debe mescos cu PDVSA, cu los for di problema financiero ta den problema serio debi na acusacionnan criminal.
Citgo mes ta keda bou di investigacion di diferente pais pero tambe a base di un caso civil di e ex miembro di gerencia Marisol Gomes, cu a acusa entre otro difunto Nelson Martinez di tabata tin relacion cu mundo di narcotrafico cu mester a haya trato preferencial den Citgo.
Loke Marisol Gomes cu tabata prome cu Chavez a trece dilanti den Corte na Merca ta suficiente motibo pa autoridad local tambe cuminsa haci investigacionnan. Esaki mas ainda debi na e cantidad di casonan cu for di momento cu Aruba tabata negocia cu Citgo, tabata den Corte na Merca.
Ta trata aki di casonan criminal di labamento di placa, fraude y ladronicia serio cu tabata tuma luga den Citgo, cu tabata den situacion financiero sumamente malo ora Aruba tabata negocia e acuerdo.
DIARIO awor cu pueblo mes por tuma nota di e Miyones cu e acuerdo ta produci pa Citgo cu e mercado local di combustibel, ta sigui insisti pa investigacion debi na e ambiente criminal cu lo tabata presente den e top di Citgo durante negociacion y sumanan di placa cu a disparce ora a manda placa Aruba pa e proyecto.
Awe cu e carta di Koolman a confirma cu DIARIO a informa Aruba a base di berdad, DIARIO cu mas forsa ta exigi investigacion di negociacion te ultimo desaroyo den Citgo!


text:
(ADVERTORIAL) ORANJESTAD – Riba un dia manera awe, pero na aña 1976, nos a inaugura nos Himno y Bandera. Tabata un momento historico, cu a tuma luga e tempo aya den Wilhelmina Stadion na Dakota. Awe ambos simbolo di identidad ta subraya e orguyo Arubiano, unda cu nos por ta rond henter mundo. Aruba Ports Authority ta convenci cu un pueblo uni semper lo vence tur obstaculo na final
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Brazil ta alerta pa terorismo durante Olimpiada; 10 persona arestá.
Polis a arestá 10 persona sospechá di ta ligá na un grupo di IS (Islamic State) ku tabata plania un atake terorista durante Weganan Olímpiko. Asina Minister di Hustisia di Brazil, Alexandre de Moraes a konfirmá. E akshon anti terorista tuma lugá den nuebe siudat na Brazil i no a bisa presis riba kiko e atakenan tabata planiá. Segun e korant O Globo, IS a rekrutá e grupo via internèt i un di nan ta menor di edat. Riba internèt e grupo a forma un seshon ku nan a yama “Defensornan di Sharia” i tabata promové intoleransia religioso i radikalismo. Presidente interino, Michel Terner a yama un reunion urgente pa su gabinete atendé e kaso. Servisionan di seguridat na Brazil ta alerta pa kualke menasa rondó di Weganan Olímpiko. Den luna di yüni kaba un grupo brazileño ku a deklará di ta fanátiko di IS a manda un mensahe via “app” den árabe, ingles i portugues pa pidi atenshon pa e weganan. Dia 5 di ougùstus, Weganan Olimpiko ta start.


text:
21 di sèptèmber
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
21 di sèptèmber ta e di 264 dia di aña (265 den un schrikkeljaar) riba e kalènder gregoriano. Ta resta 101 dia pa e aña terminá.
A sosodé[editá | editá fuente]
A nase[editá | editá fuente]
- 1998 - Mikel Schreuders, landadó di Aruba.
A fayesé[editá | editá fuente]
A selebrá/konmemorá[editá | editá fuente]
- Armenia - Dia di Independensia
- Belize - Dia di Independensia
- Malta - Dia di Independensia
- Dia Internashonal di Paz
- Dia Internashonal di Alzheimer


text:
E tradishonal “Vierdaagse” di Nijmegen a start.
E di shen edishon di e “Vierdaagse” di Nijmegen a start ku mas o ménos 47 mil partisipante. E promé dia di e kaminata yama “Dag van de Elst”. Elst ta un pueblo den bisindario di Nijmegen. Tur dia tin un dia nobo durante di e “Vierdaagse”. E di dos dia yama “De dag van Wijchem”, e di tres dia “De dag van Groesbeek” i e último dia “De dag van Cuijk”. Partisipantenan por skohe pa kana entre 4 distansia, sea 30, 40, 50 òf 55 kilometer.
Pa 4or di mardugá e partisipantenan di 55 kilometer a kuminsá kana. A agregá e distansia akí en konekshon ku e di 100 edishon di e “Vierdaagse”. Partisipantenan riba e otro distansianan por a kuminsá kana 8or di mainta.
Sigur un 700 boluntario di Krus Kòrá ta pará kla pa asistí e kanadónan durante e ruta, sea pa trata bral òf otro malestar ku por surgi. Ta spera ku e promé dia lo ta un dia ku hopi solo i temperaturanan entre 13 i 25 grado, ku tiki bientu. E “Vierdaagse” di Nijmegen ta e kaminata di mas dia, esun di mas grandi na mundu i e aña akí 68 nashonalidat ta partisipá. Riba e último dia Rei Willem Alexander lo bishita e “Vierdaagse”.


text:
Tabata algo pasa di 7:00pm cu Polis a para un pick-up color shinishi na Boroncana na Noord. A par’e pasobra a mir’e un rato prome ta benta sushi band’i caminda riba un caminda di tera.
Polis a bis’e na un manera masha trankilo pero directo cu nan ta escolt’e bek pa e caminda di santo caminda el a tira e sushi.
E chauffeur tabata masha straña mes, na momento cu nan a yega na e sitio, Polis a pon’e piki su desperdicio cu el a laga atras y haci e area limpi bek. Esaki ta un mensahe pa tur e personanan cu ta haci e tipo di cosnan aki, cu si Polis haya Bo….BO TA HAYA!


text:
Uncategorized
Na Quebec: Hòmber disfrasá a asesiná dos persona i herida 5 riba anochi di Halloween
MONTREAL – Etienne Doyon bosero di kuerpo polisial na Quebec a konfirmá ku djadumingu mardugá nan a detené un hòmber ku a puñala 7 persona di kual 2 persona a muri i 5 a keda herida riba e anochi di Halloween.
This content is exclusive for members
Register or login to unlock this article
Uncategorized
Hòmber Iraní a keda asesiná despues di selebrá derota di su pais kontra Merka den Mundial
TEHERAN – E mundial di futbòl na Qatar aki a trese bastante drama tantu riba vèlt komo den kaya ora fanatikonan ta selebrá viktoria of derota di nan selekshon.
Kiko a pasa na Bandar Anzali ku ta keda na parti nortost di Teheran ta ku un hòmber Iraní identifiká komo Mehran Samak (27) fanátiko di selekshon nashonal di futbòl di Merka a sali un bar i tabata kontentu ta selebrá.
Tabatin hopi fanátiko di Iraní riba kaya rabia i e último lokual nan tabata kier a wak ta un fanátiko di Merka nan dilanti ta selebrá.
Mehran Samak konosí komo un tipo instigador a disidí na bai selebrá viktoria di Merka pasando den kaya ku su outo ta basha pitu i grita ku Merka a gana Iran. Den e kaso aki Mehran Samak su festeho no a dura largu ya ku e no a yega muchu leu for di e bar ku ela sali ya ku fanatikonan di futbòl Iraní a sefta su outo ku bala.
Uncategorized
Na Naples: Dòkter ku a violá dos pashènt a keda haña morto na su kas
NAPLES – Michelle Batten bosero di kuerpo polisial na Naples a konfirmá ku un konosido siruhano plástiko ku mas ku 25 aña trahando komo dòkter a keda detené i laga den libertat resientemente relashoná ku violashon di dos pashènt muhé.
E promé kaso a keda registrá na luna di òktober na momentu ku un pashènt (51) a akusá dòkter Eric Andrew Salata (54) di a mand’é leu pa despues tene relashon seksual kuné.
Despues tabatin otro pashènt (71) ku tambe mester a hasi sirugia plástiko serka Dòkter Eric Andrew Salata i ku tambe a keda violá.
Michelle Batten a splika ku Dokter Eric Andrew a keda detené i ku wes Michael Provost a lage den libertat bou di un fiansa di $100 mil.
Tin informashon ku Dokter Salata tabata sosio na “Pura Vida Medical Spa” kaminda ku despues ku ela sali for di sentro di detenshon na Naples.
Segun empleadonan na “Pura Vida Medical Spa” dokter Salata a kuminsá haña yamadanan di menasa di morto.
Debí ku koleganan di Dokter Eric Andrew Salata no a tende mas di dje a disidí na yama polis pa bai wak su drechi i a bin hañe morto ku un tiru di bala den kabes.
E kaso aki ta bou di investigashon i ku posiblemente elo por a keda asesiná of ela kometé suisidio.
Uncategorized
‘Bonochi Kòrsou’ ta transmiti dokumental interesante riba Komunidat Portugues
Willemstad.- E programa popular di tur atardi, “Bonochi Kòrsou” transmití via Telecuracao di 6 or pa 7 or i presentá pa e konosido “Kafesito” German Gruber Sr. Lo trese e siman aki un serie dokumental ku ta enserá importansha di e aporte pa nos pais di miembronan di komunidat portugues radiká na Kòrsou for di yegada di e promé portuguesnan te n’e momentunan aktual.
E ta un programa dokumental ku dor di su durashon, mester a dividi’e na tres pida, ku lo pasa djamars 29, djarason 30 i djaweps 1 di Desember, den e orario akostrumbra di “BONOCHI KÒRSOU”, esta 6 or di atardi.
E programa ta kontenè testimonialnan i entrevista ku diferente miembro di komunidat di Kòrsou, mayoria di nan portugues, ku ta splika e motibu i manera di nan yegada na Kòrsou i diferente aspekto ku nan a konfrontá pa por a sobreviví den e tempunan tumultoso di guera mundial i pa establesé den un pais kompletamente desko-nosí pa nan mayornan, kaminda hopi di nan no tabatin posibilidat pa hasi negoshi, ni pa establese di un manera konfortabel pa nan famia. Nan a lucha, traha i sobresalí di tal forma ku nan a logra establesé nan negoshi, nan yunan a bai studia i prepará i awendia gran mayoria di nan ta kombibí integrákomo parti di nos komunidat di
Daily Nobo
Kuater ganadó di Televishon di 55″ di Coca-Cola su Kampaña di ‘World Cup’
Montaña ta bai sende lus pa di 19 biaha
Minister a basha’bou riba Jardim & Bearing Point!
INVESTIGASHON DI SOAB PA SERVISIO A PRESTA NA SERVISIO DI IMPUESTO
Proyekto di televishon sosialista ku sosio registrá na Kòrsou a frakasá
Biahenan pa eksterior sin resultado pa Kòrsou ta kontinuá!
Señora divorsiá a bai reklamá pero….. Ya Inspektor a laga paga restitushon na èks esposo
Kon lo parti e 200 mion Euro di Reparashon?
Kòrsou tin un debe Nashonal di 4325 mion florin i subiendo
Kolegio Erasmo ta selebrá luna di buki a la Bi-ba-bèrdè
Trending
-
Lokal6 days ago
Biahenan pa eksterior sin resultado pa Kòrsou ta kontinuá!
-
Lokal6 days ago
Señora divorsiá a bai reklamá pero….. Ya Inspektor a laga paga restitushon na èks esposo
-
Lokal5 days ago
Kon lo parti e 200 mion Euro di Reparashon?
-
Lokal6 days ago
Kòrsou tin un debe Nashonal di 4325 mion florin i subiendo
-
Lokal6 days ago
Kolegio Erasmo ta selebrá luna di buki a la Bi-ba-bèrdè
-
Lokal6 days ago
Kompetensia di skolnan ‘E skol di futuro’
-
Deporte6 days ago
Selekshon di Qatar: Ta bai den historia di mundial ku 3 rekòrt negativo
-
International6 days ago
Horor na Italia: Pashènt a tira su kardiólogo mata den su konsultorio


text:
Dia 13 di maart 2020 nan a constata e prome caso di pacient cu corona-virus na Corsou. Gobierno local y expertonan, manera dr. Gerstenbluth, a tuma medida di prevencion inmediatamente. Ta informa pueblo frecuentemente di e desaroyonany e medidananpa medio di diferente ruedanan di prensa. Te cu awor Boneiro, Saba y St. Eustatius no tin niun caso di COVID-19. Awe 17 di maart nan a constata e prome caso na e parti Hulandes di e isla St. Maarten. Prome cu esaki tabatin dos caso conoci na e parti Frances di e isla. Na Aruba dia 13 di maart ultimo a constata dos caso di COVID-19 y e di tres caso riba 16 di maart. E instancianan concerni tambe a tuma medidanan necesario directamente pa preveni cu e malesa ta sigui plama.
Como reaccion riba e infeccion creciente den Europa y cu e entrada di COVID-19 riba nos islanan, a dicidi pa para tur traficacion aereo for di Europa te un proximo aviso. Den un comunicado oficial di parti di gobierno di Corsou ta indica cu ta admiti solamente habitantenan cu ta na Europa, cu excepcion di algun grupo manera specialistanan medico y profesional den cuido. Den cuadro di e informacion aki Asosiashon Médiko di Antias (AMA) ta pone su mes disponibel pa yuda pensa riba e posibilidadnan pa trece personal for di Hulanda den caso cu presenta e necesidad pa yudansa adicional den cuido na e islanan Hulandes den Caribe. E situacion den Europa ta pone cu nos ta mira e necesidad pa actua na tempo y tuma medidanan preventivo. E team di calamidad ta riba bon caminda caba, pero por pone e capacidad di cuido bou di presion den caso cu e crisis di COVID-19 manifesta su mes di e mesun manera cu Europa.
“AMA ta consisti di sigur 200 profesionalnan den e area di medicina cu ta bini for di Aruba, Boneiro, Corsou, St. Maarten, Saba y St. Eustatius. E asociacion ta consisti entre otro di dokternan, boticarionan, studiantenan di medicina y farmacia, dentista y otro profesionalnan den e sector di salubridad. E miembronan aki ta bibando na Hulanda, pero apesar die distancia, ta sinti nan mes parti di e desaroyonan riba nos islanan y kier yuda activamente cu esaki”, ta palabranan di Thaïs Tong, president di e asociacion.
Diadomingo 15 di maart 2020 AMA a haci un yamada na tur profesionalnan den e sector di salubridad pa inventarisa nan disponibilidad den caso cu haci un apelacion pa duna contribucion pa combati un brote riba nos islanan. Esaki a resulta den reaccionnan positivo y te cu awor aki tin mas cu 60 profesionalnan registra. Banda di esei e gobernantenan local y hospitalnan ta na altura di nos proyecto. “Minister President di Aruba, sra. Evelyn Wever-Croes a indica di ta contento cu nos coperacion y yudansa y a duna di conoce di tuma contacto directamente cu nos den caso cu tin mester”, segun Aveline Figaroa, vice-president di asuntonan externo di AMA.
E asociacion ta sumamente contento cu e reaccionnan cu a drenta te na e momentonan aki y kier a enfatisa na e hospitalnan y gobernantenan local pa tuma e proposicion na serio di manera cu por yega na un plan. Den un comunicado recien encuanto e situacion na Aruba tabatin un declaracion di sra. Sharline Koolman di Directie Volksgezondheid, cu no por haya yudansa facil for di Hulanda den forma di personal, mirando e situacion cu Hulanda mes ta confrontando.1 Aparte di esei, den algun hospital na Hulanda a para algun intercambio di personal cu tabata plania pa bin nos islanan. Riba esaki a sera e fronteranan cu Colombia como prevencion, cual tin tambe como consecuencia cu transporto di pacient pa Colombia tampoco ta posibel. “E desaroyonan aki ta enfatisa e echo cu tin mester di nos contribucion como yiunan di tera pa yega na un solucion den caso cu nos islanan no por conta cu profesionalnan for di Hulanda via di e camindanan di salubridad existente”, segun Stephany Archangel-Krips, tesorero di AMA.
AMA ta brinda un solucion creativo den caso cu surgi scarsedad. Nos a brinda e posibilidad na e profesionalnan di conoce di ki manera nan ta disponibel. Riba e formulario di inscripcion por indica di cua manera ta disponibel pa yuda, sea na e islanan of riba distancia como intermediario na Hulanda. “Nos ta disponibel pa yuda pensa na posibel solucionnan y duna yudansa personalmente na nos islanan cu e diferente tareanan. Esakinan ta encera “triage” na dokternan di cas, atende yamadanan y duna asistencia na e diferente instancianan (manera hospitalnan y GGD), duna informacion na comunidad, haci e diferente testnan caminda ta necesario”, segun Thaïs Tong. E asociacion ta spera cu e medidanan tuma na e momentonan aki ta evita un brote y cu e casonan no ta surpasa e capacidad di cuido. Nos kier enfatisa cu nos islanan por conta riba nos sosten, aunke nos ta na Hulanda!Fuente:
1. Henriquez, S. (2020, 15 maart). Aruba weert alle vluchten, ook van Caribische eilanden. Lesa riba 16 maart 2020 via https://caribischnetwerk.ntr.nl/2020/03/15/aruba-weert-alle-vluchten-ook-van-caribische-eilanden/
E mensahe cu e asociacion a manda pa tur profesionalnan por meld nan disponibilidad.


text:
ORANJESTAD,Aruba
Hopi ta e kehonan cu ta drenta na Bureau City inspector (BCI), e biaha aki a ricibi un keho cu den Caya Bonaire,na Village San Nicolas,
tin un tereno cu hopi sushi tira riba dje. Mesora a percura di pone un team controla di ki situacion ta papiando. Mirando e situacion a tuma contacto cu Serlimar , pero pa sorpresa no ta pa prome biaha ta haci limpi riba e mes un tereno.
Bureau City inspector (BCI) ta lamenta cu ainda tin adultonan ta hasi tipo ci actonan asina y no ta tuma nan responsabilidad di benta nan sushi na dump manera mester ta. Esaki ta un falta di respeta pa bo bario y pa bo PAIS.
Un suplica ta bay na tur esnan cu ta biba den e bario pa nan mantene nan mes na nan responsabilidad y benta nan suhi na dump y no riba un tereno den e bario. E caya lo wordo vigila y controla dor di Bureau City inspector (BCI). Aruba ta un Pais cu tin su reglanan mescos cu tur otro Pais rond mundo y esnan cu no ta mantene nan mes na esaki tin conseguencia pa nan actonan.


text:
ORANJESTAD,Aruba
E siman despues di carnaval nos por a tuma nota con saltonan mortal y manipulacionnan a tuma lugar pa hustifica cueste lo que cueste “bulldozing” di e ley Serlimar. Na dos ocasion a pospone e tratamento di esaki y cu a bira comienso pa demonisa un ex-miembro di e partido geel. Pakico no ta tuma tempo pa exigi un investigacion financiero y forensico di e disaster cu a sosode na Serlimar? Tin miedo cu e rapport lo por yega na e mesun conclusion cu esun di “Bo Aruba”? Ken mester wordo protehi? Nos sa cu si mester bin un investigacion lo sali na cla cu e.o. Alan Howell ta uno cu a y ta wordo previlegia y cu e tin un conflicto di interes enorme, sin papia mes di e autor intellectual Otmar Oduber. Pero nos tin e gran sospecho cu un investigacion lo por nifica fin di e coalicion tambe.
E sobrevivencia di e gobierno gelapi aki parce di tin mas prioridad cu integridad y transparencia di gobernacion. No ban lubida con mester a doblega na e demanda di RED pa legalisa marihuana pa colmo sin discusionnan previo.
Si bin un investigacion financiero/forensico lo saca afo cu p.e. a paga pa pone “liners” cu sea no a wordo poni of en todo caso mal poni. Pero Serlimar si mester a paga p’e. Riba instruccion di ken a pagá? Esaki tambe mester keda scondí? Esaki ta ladronicia y corupcion.
Un investigacion financiero/forensico lo saca afo e cantidad di hendenan cu a ser tuma den servicio. Mescos promocionnan cu a tuma lugar contra tur regla. Unda e Raad van Toezicht di Serlimar a keda?
Un investigacion financiero/forensico lo saca afo con a maniobra contra reglanan di Cooperate Governance pa previlegia un compania amigo di e ex-minister y riba instruccion di ken esaki a sosode. Y esaki pueblo ta prohibo di sa?
Den medionan di comunicacion algun miembroan di parlamento ta expresa cu mester pasa e ley pa caba pa alivia e situacion na e dump di Parkietenbos. Aki atrobe un manipulacion di marca mayor. E ley aki NO ta regla net net nada pa cu esey. Al contrario den e ley aki ta wordo regla cu lo bin un OTRO sanitary landfill na un otro lugar pariba esun di Parkietenbos! Pues de facto den e parti ey di Aruba lo tin 3 dump!
Dicon tanto gañamento asina?
Nos a tuma nota cu a core firma cu acuerdo cu Ecogas, atrobe contra TUR regla di Good Governance! Unda e Parlamento “OTRO” a keda? No ta cu e mesun compania, cu a wordo demonisa door di miembronan di coalicion den parlamento, a cera un convenio cu de facto ta haci di Serlimar un compania di “recohemento” di desperdicio SO. E contracto aki hustamente ta mata Serlimar y ta haci Serlimar obsoleto pa loke ta trata e “beheer” cu tambe kier regla den e ley cu kier ser pasa.
E gobierno POREDmep y e Parlamento “otro” aki tin nan boca yen di transparencia. Dicon anto no ta publica e contracto aki? Of nos mester bolbe bai LAR pa haya esaki?
Parce cu e parlamentarionan di coalicion no ta siña nan les. Nan ta gusta e rol di “stempelparlement” na unda mester cumpli cu e demanda di e lidernan di partido. Esaki a sosode caba den un pasado reciente na unda parlamentarionan a wordo humiya door di Hulanda ora kier a play duro y pasa un amienda respecto e ley LAft. Esaki despues di a ricibi apoyo di e Minister-Presidente.
Awor kier pasa un ley den Parlamento sin pia ni cabes y cu lo perhudica un maneho integral y realistico di recohemento y procesamento di desperdicio na Aruba.
E bario di Prikibos a sufri pa mas di 10 aña y ora cu a kere cu e Parlamento “otro” aki lo a alivia e pueblo aki, ata awor ta admiti cu 2 aña largo a perhudica e pueblo aki mas ainda.
Den e raport di Paho, mescos den otro 3 consehonan, ta para cu un posibel solucion rapido y real y realisabel ta e rehabilitacion di e WasteAway plant di B&L. Riba pagina 34 bow punto 7.1 di e raport di PAHO di maart 2018 te hasta a sugeri pa bin cu un Sy-energia manera proponi dor di UPP. Dicon no ta usa e parti ey di e raport cu por nifica un solucion pa e habitantenan di Prikibos? Es mas dicon no ta publica e consehonan aki? Miedo tin pa prueba cu dos aña largo solamente a continua cu e perhudicamento di e pueblo di Prikibos manera gobierno AVPOR a hasi 8 aña largo!? Den e caso aki e gobierno POREDmep ta mes of mas culpabel cu esun di AVPOR!
Cu e conseho di PAHO y e 3 conseho di algun expero riba e tereno di medio ambiente den man y cu e contracto recientemente firmá tin un posibilidad pa RESCATA Serlimar. Fin di 2001 Serlimar tabata wordo desangra, pero e gobierno di MEP di e tempo ey, a stop e sangramento y a pone Serlimar ” back on track”. Awor ta tristo pa mira cu e mesun MEP den un coalicion liberal ta participa den e crimen pa desangra un patrimonio di pueblo.
Tin un solucion cu UPP a trece padilanti cu por SCAPA e patrimonio di pueblo aki.
Den curso di e siman nos dilanti UPP lo bai trata na hiba reunionnan cu esnan involvi pa plantea nos ideanan y nos ta spera cu sano huicio y particularmente e BIENESTAR di e pueblo di Aruba en general y e pueblo di Prikibos prevalece.


text:
Police
Home Police
Otro agente di unidad motorisa envolvi den accidente di trafico
Noord - Diamars mainta otro agente di unidad di trafico a haye envolvi den accidente di trafico, momento cu e tawata bayendo pa un...
Chauffeur di edad herida na cabes, despues di accidente cu auto
Balashi - Dialuna anochi polis di Santa Cruz a bay ariba e caminda di Balashi pa Franse Pas. Eynan un auto a dal contra...
Empleada di Pizza Hut envolvi den accidente
Tanki Leendert - Dialuna anochi den careda di 8'or polis di trafico a bay pazuid di rotonde di Tanki Leendert, pa un accidente di...
CUERPO POLICIAL ARUBA TA INFORMA: A DETENE CHAUFFEUR CU A HIT AND RUN...
Departamento di trafico a sigui cu e investigacion di e accidente fatal cu a tuma lugar riba diadomingo mainta trempan. E investigadornan a haci un...
Breaking News: Sra(60) di 12 morto den trafico, lo ta trata di un hit...
L.G Smith Boulevard - Den careda di 6:55 polis a bay ariba Linear Park unda a haya un señora di 60 den e yerbanan...
Aruba su 11 morto di trafico: Domingo Encarnacion Heredia (45)
Ponton: Diadomingo den careda di 2'or di marduga a sosode un accidente fatal riba e caminda di Ponton pa Tanki Flip, un poco panort...
ENTRADA HUDICIAL Y 2 DETENCION PA BENDEMENTO DI DROGA.
En conexion cu un investigacion andando Project Team Drugspanden a haci entrada hudicial na un cas na Caya Sint Maarten. A detene 1 hende homber...
Celebrando dia di Gracia CU BONDAD PA NOS PROHIMO
MACUARIMA, SANTA CRUZ: Ayera den oranan di mainta un equipo special a bay den cayanan di Oranjestad hunto cu famia Ramchandani-Godet un biaha mas...
NO TIN MAS CONFUSION CAMARANAN A SER KITA NA WARDA DI POLISNAN EN CONEXION...
MACUARIMA, SANTA CRUZ: Cuerpo policial kier a informa pueblo cu en conexion cu e entregamento di arma di candela na e dos warda di...
Cuater persona cu amplio experencia y dedicacion 40 ANIVERSARIO DEDICANDO NA PAIS ARUBA
MACUARIMA, SANTA CRUZ: Cuerpo Policial Aruba ta di celebracion pero tambe un momento pa recorda e esfuerso y dedicacion di cuater polis cu ta...


text:
Prome Minister Evelyn Wever-Croes: A pesar di aumento den casonan positivo, hospitalisacion a keda abou SITUACION NA HOH TA E GUIA CU TA UZA NA MOMENTO DI TUMA DECISION PA MEDIDA DRASTICO
Prome Minister Evelyn Wever-Croes:
A pesar di aumento den casonan positivo, hospitalisacion a keda abou
SITUACION NA HOH TA E GUIA CU TA UZA NA MOMENTO DI TUMA DECISION PA MEDIDA DRASTICO
ORANJESTAD – Diaranson 5 di januari Gobierno di Aruba tabatin Conferencia di Prensa den cual a trece update di e situacion di covid. E cifranan disponibel te cu fecha 4 di januari 2022 ta indica cu tabatin 1028 caso nobo di cual 929 ta residente y 99 no-residente. Esaki ta haci cu e casonan activo ta suma 3327. Tin un averahe di 670 caso nobo pa dia (basa riba averahe di 7 dia), pa cual e averahe di “positivy rate” ta na 61%.
ARUBA TA DEN E DI 5 OLA
Prome Minister Evelyn Wever – Croes ilustra cu e prome ola di covid tabata na maart 2020 pa cual a yega un maximo di caso di 69. E di dos ola tabata na augustus 2020 cu tabata te 1630 caso, cerando 2020 a drenta ola number 3 cu a piek rond 700 pero a dura largo. Na juli 2021 el a piek na 1076 y aworaki ola number cinco cu a cuminsa na december.
Cu esaki ta mira e diferente olanan y con e maneho pa cada uno ta diferente.
GRADO DI HOSPITALISACION
Augustus 2021 e cantidad di casonan hospitalisa a piek bay halto y eorey tabata e momento cu Aruba a anuncia TDQ di 10PM te 5AM pasobra hospital a bati alarma. No tabata kier pa ningun hende ni haya ningun otro accidente pasobra e tabata yen. Varios pashent a bay Colombia e tempo ey.
Den ola 4 a bay casi na ‘code zwart’ y mester a tuma accion pa frena esaki.
Aworaki den ola 5, no ta hustifica medida drastico manera cu mester a tuma augustus pasobra te cu aworaki tin 21 persona den hospital di cual dos di nan ta den ICU y 19 riba piso. Prome Minister a indica cu a base di e cifranan por conclui cu e situacion na hospital ta bou control y riba esey expertonan ta basa nan consehonan di ki ora mester medida mas drastico.
Finalisando Premier a splica cu e enfoke di Gobiero ta keda pa busca e balansa entre salud y economia y ta spera cu por logra esaki.


text:
Kralendijk – Debí na un kiebro den matadero no por mata bestia den e próksimo simannan. Nan a hòrta e pistol di impakto ku kua nan ta ferdof e bestianan. Pa e motibu akí no ta posibel pa mata bestia na e manera korekto. Departamento Veterinario ta pidi bo komprenshon pa esaki.
Departamento Veterinario ta hasi un yamada na outor(nan) di e kiebro pa no keda ku e pistol di impakto i tres’é bèk. Ta prohibí pa tin e pistol di impakto den bo poder i esaki ta un violashon di Lei di Arma BES – Vuurwapenwet BES.
E kiebro a tuma lugá den e mardugá di 10 pa 11 di ougùstùs. E ladronnan a kousa un desaster den e edifisio. Departamento Veterinario ta hasi tur loke ta na su alkanse pa solushoná e problema mas rápido posibel. Esaki lo tuma sigur 2 pa 3 siman di tempu.
Lesa tambe:
- Atenshon pa ‘Purple Friday’ na SGB
- Petishon pa e kompensashon pa mucha ku kuido intensivo ta posibel te ku 30 di desèmber 2022
- Konsulta via internèt tokante sosten sosial i kombatimentu di violensia doméstiko i maltrato di mucha
- BONHATA furioso ku e karganan ekonómiko diripiente pa hotel i restorant
- Prevení Zika, Dengue i Chikungunya |Aviso pagá


text:
Naam Figaroa
Voornaam Anthony
Leeftijd 40
Adres Seroe Biento 14-A
Plaats Santa Cruz, Aruba
Telefoonnummer 5924748
E-mailadres antho79@hotmail.com
Geboortedatum 19 december 1977
Geboorteplaats Aruba
Nationaliteit Nederlandse
Burgerlijke staat Ongehuwd
Rijbewijs B
Werkervaring
2004 – Heden
Docent Elektrotechniek
Colegio EPI Unit C&T, Aruba
Docent Elektrotechniek en BPV-coördinator Unit C&T
2002– 2003
Projectleider
Croon Caribe, Aruba
Coördineren van diverse werkzaamheden
Opleiding
2003 – 2004
Algemene Operationele Technologie
Hogeschool Zeeland, Vlissingen
Diploma behaald 2004
1998 – 2002
2de graads Leraar Elektrotechniek
Fontys Hogeschool, Zwolle
Diploma behaald 2002
1994 – 1998
M.T.S. – Elektrotechniek
Ir. Cesare Terzano, Aruba
Diploma behaald in 1998
Motibo pa postula
For di tempo cu mi a cuminsa traha como maestro na Colegio EPI, mi coleganan a consehami pa afilia na sindicato SIMAR. E balor di e conseho aki a concretisa su mes, na momento cu a topa tur e retonan (pe. Jaargemiddelde,tekort lesmaterial,etc.) cu un docente ta encrontra. Loke tambe a resalta ta e importancia di cu hunto bo ta para mas fuerte. Den trancurso di añanan mi a bira un miembro mas activo, vooral den e temporada cu nos a welga 6 siman na 2008. Despues di welga mi a postula mi mes pa miembro di directiva y mi a asina asumi e posicion di Secretario ( & 2ndo Tesorero) pa un termino di 2 aña. Den e ultimo añanan cu mi no ta miembro di directiva, mi a ripara cu e retonan cu un docente ta encontra a bira cada dia mas grandi (pe. klasnan mas grandi, posicion huridico di docente,etc). Mi ta kere cu trahando como miembro di directiva di SIMAR mi lo por hiba un lucha cu lo yuda drecha e posicion di un maestro.


text:
ORANJESTAD, Aruba: Candidato di AVP number 7 Robert Candelaria tabata presente na e celebracion di 31 aña di servicio di Cuerpo Policial. E tabata contento di por a celebra e dia aki cu ta uno special pa Cuerpo Policial.
Robert Candelaria a manda palabranan di pabien na Cuerpo Policial pa 31 aña. “Polisnan di Cuerpo Policial ta riba caya tur dia y ta percura pe siguridad di Aruba y esaki no ta algo facil”, el a bisa, recordando su mes como un agente. Ta importante pa gradici y haya bendicion pa cu e trabounan cu polis ta haci.
Pabien na Cuerpo Policial pe 31 aña y cu nos por sigui proteha ciudadanonan di Aruba.


text:
Siman epidemiologico di 24 pa 30 di juli 2022 ta indica cu 223 persona a recupera y un total di 197 caso nobo di COVID-19 a keda registra. Tin 2 persona cu a fayece cu ta haci cu e cifra di morto cu COVID a bira un total di 226. Cantidad di casonan activo di COVID-19 pa awe ta 223.
Datos ta ilustra casonan nobo di COVID-19 cu un averahe semanal di 28 caso positivo pa dia y un averahe di ‘Positivity rate’ semanal di 52%. Un total di 5 persona a keda interna den hospital durante e siman cu a pasa di cual 3 riba piso general y 2 den ICU.


text:
KRALENDIJK – Djamars trai mèrdia un outo tipo SUV blanku a drenta parsialmente den e restourant chines Family riba Bulevar Gobernador Nicolaas Debrot. E restourant ta konosí tambe komo Zhung Kong nobo na Hato.
Informashon ku Radio Live 99.9 FM ta disponé di dje di testigunan na e sitio ta indiká ku un SUV (Outo 1) ku tabata koriendo den direkshon nort pa bai Hato, a bai pasa un bùs. Na momentu ku e tabata pasando e bùs, el a nota un pikòp oraño dòbel kabina (outo 2) ku tabata saliendo for di un kaminda di tera dilanti e restourant pa subi Bulevar Gobernador Nicolaas Debrot. Shofùr di outo 1 a purba hala pa e outo, pero no a logra i a lastra brek, dal den banda robes patras di outo 2, pèrdè kòntròl riba su stür i kore bai drenta kasi mitar di e outo den e negoshi ya menshoná. Momentu ku e SUV a dal den e porta di e entrada prinsipal di e negoshi, el a alkansá un dama chines trahadó. Ambulans a transportá e víktima pa hòspital pa tratamentu médiko. E kabayero shofùr di e vehíkulo a sali ileso for di e aksidente.
E kaso di e aksidente ta bou di investigashon. Potrèt ta ilustrá kon e situashon a keda despues di e aksidente.


text:
Héroenan musikal Randal Corsen i Dibo Doran di bishita
Resientemente tabatin bishita spesial na ofisina di Representashon di Hulanda na Skalo: Randal Corsen i Dibo Doran. E músikonan konosí di Kòrsou a papia ku Representante di Hulanda, Erwin Arkenbout, i su koleganan tokante nan hubentut riba e isla, nan preferensia musikal, nan kolaborashon eksitoso i e kolaborashon ku diferente otro artista, na Kòrsou, Aruba, Hulanda i mas aleu.
Randal i Dibo a elaborá riba vários di nan kansionnan, manera ‘Willemstad’ i ‘Lanta bèk’ i tambe riba kantikanan di otro artista manera Juan Luis Guerra, Tela Sambo, Izaline Calister i Wim Statius Muller. Tambe nan a papia di e importansia di muzik den enseñansa, di atenshon pa mantenshon di e herensia musikal di Kòrsou i di bon guia komersial: falta di esaki tin bia ta un opstákulo pa un karera artístiko eksitoso.
Representashon di Hulanda tabata hopi honrá ku bishita di e dos héroe musikal – ku na yüli lo duna un presentashon na North Sea Jazz Festival na Rotterdam – i ta spera ku pa hopi aña mas nan lo sigui komponé i presentá nan muzik bunita.


text:
Ban duna un aporte pa caba cu polucion di plastic en coneccion cu Dia mundial di Medio Ambiente.
Dia mundial di medio ambiente ta awe Juni 5 e meta di e dia observa aki ta pa trece concientisacion mundial y tuma accion pa cu proteccion di nos medio ambiente. E thema pa 2018 ta pa caba cu pollution di plastic y paisnan miembro di United Nations tambe ta hasi nan aporte pa esaki.
E tema ta uno cu cada un di nos por aporta na dje door di caba cu polution di plastic. Con abo por contribui na esaki? Bo por challenge bo mes y un persona pa nenga/ of stop e uso y no cumpra productonan cu ta cualifica como single-use plastic; por ehempel pijp (straws), forki/cuchara/cuchiew di plastic, cups, saco di plastic, blit di feita desechabel, y bo mes por pensa cual itemsnan mas.
Directie Natuur en Milieu ta uni na e wega mundial TAG you are it!
DNM a traha un video cortico no professional, na unda ta hasi nan commitment pa remplasa uso di cupsnan di foam y esunan di plastic pa uno duradero dus copinan di ceramica of travel mugs reusabel. Den e video aki DNM ta challenge DOW, Santarosa y Serlimar pa tambe Beat Plastic Pollution. Pa wak esaki por bishita y like DNM su Facebook page dnmaruba. Abo tambe por mustra bo aporte positivo pa cu dia munidla di medio ambiente 2018.
Con pa hasi esaki? Bo ta corda e wega di tik (abo te!) Tuma algun seconde usando bo smart mobile phone y bo social media platform y usa e hashtag #BeatPlasticPollution y mentions di @Dnmaruba @UNEnvironment.
- Kies cual productonan cu ta cualifica como single-use plastic bo ta cla pa give up awe
- Saca un sefie (potret of video) mustrando cual alternativa reusabel bo ta escohe
- Comparti e selfie ariba e plataforma di social media y “TAG” 3 amigo/amiga, compania of persona di high profile pa challenge nan pa hasi mescos dentro di 24 hrs.
- Corda pa usa hashtag #BeatPlasticPollution y menciona @UNEnvironment y @dnmaruba
- Esey e ta! Danki pa yuda cu concientisacion pa e movimento mundial pa caba cu pollution di plastic.
Felis di mundial di Medio Ambiente


text:
ORANJESTAD – Diahuebs mainta Minister di Turismo y Salud Publico Sr. Dangui Oduber a anuncia un otro proyecto den cuadro di mehoracion di producto Aruba. Den e proyecto aki lo bay drecha, construi e palapanan y gazebonan na Mangel Halto. Ya caba pa varios tempo esakinan ta den mal estado y tin cu a asta wordo vandalisa. Ministerio di turismo conhuntamente cu Aruba Tourism Authority (ATA) a tuma nota di esaki y a dicidi di acerca Fundacion Parke Nacional Aruba (FPNA) cu Mangel Halto ta forma parti di dje. Den total lo bay construi 11 gazebo nobo y lo drecha 3 palapa.
Mangel Halto ta un area cu ta wordo hopi uza y frecuenta pa nos turistanan y nos localnan y pesey ta hopi importante nos drecha y mehora e area di naturalesa bunita aki. E proyecto aki lo bay cuminsa otro siman y dentro di poco nos lo tin tur e gazebonan nobo y e plapanan drecha. E proyecto aki a keda financia conhuntamente cu ATA y FPN.
FPNA como un fundacion independiente encarga cu e conservacion y maneho di areanan terestial y marino proteha na Aruba ta contento di por colabora cu ATA pa diseña palapanan y gazebonan cu ta tene naturalesa den consideracion pa asina trece balansa entre trabounan di conservacion y recreacion di localnan y bishitantenan. Lama di Mangel Halto ta un area natural protehi cu ta conecta cu ‘Marine Protected Area’ (MPA) Mangel Halto Parke y ta sumamente importante pa proteha y conserva e area aki pa asina cumpli cu e ambicion di un turismo sostenibel cu lo beneficia Aruba su conservacion di naturalesa pa futuro generacionnan. – Fundacion Parke Nacional Aruba
Minister Oduber ta traha segun su vision y maneho caminda ta enfoca mucho mas riba e turismo niche. Esaki nan ta e turistanan di “low volume high impact”, e turistanan cu tin un entrada anual di mas di 150 mil dollar pa aña. Minister a splica cu na momento cu bo kier atrae e grupo di turismo niche aki, nan tin cierto espectativa, pesey ta importante pa sigui mehora e producto Aruba. Aruba ta conoci como un destinacion di calidad pa mantene e espectativa aki mester keda haci inversionnan.
E mandatario ta hopi contento pa cu e cifranan di turismo di oktober 2022, ya caba pa 7 luna consecutivo ta surpasando cifranan di aña 2019 cu ta un di e mihor añanan den turismo. Na oktober Aruba a ricibi un total di 83.404 turista stay over. Locual tabata remarcabel ta cu nos mercado di mas importante esta Estados Unidos a conoce un cresemento di 105% den comparacion cu aña 2019 den luna di oktober.
Minister Oduber ta hiba un maneho unda tin un bon cooperacion cu tur e partnernan den e sector turistico. Minister Dangui Oduber ta bay sigui enfoca riba e crecemento di Aruba su turismo den cuadro di e aña di recuperacion, segun tur proyeccion aña 2023 ta bay bira un aña hopi positivo pa Aruba su turismo caminda nos ta bay yama bon bini na British Airways.
Turismo ta keda e driver principal di nos economia.


text:
Minister Oduber a reuni cu ASHA
ORANJESTAD – Diamars atardi Minister di Salud Publico Sr. Dangui Oduber a reuni cu e directiva di Asociacion di Specialista Hospital di Aruba (ASHA) encabesa pa Dr. Leong. Den e reunion aki Dr. Leong a presenta su directiva nobo na e mandatario. E tabata un bon reunion caminda e directiva a hayae oportunidad pa presenta nan puntonan di preocupacion pa cu cuido medico di Aruba na e mandatrio.
Minister Dangui Oduber a señala cu ASHA y Ministerio tur dos kier traha pa un causa comun, esaki ta pa mehora e calidad di cuido na Aruba. Tambe ASHA kier traha conhuntamente cu Ministerio riba diferente nivel pa eleva y mantene e calidad di cuido y servicio cu ta ser duna. Den esaki hopi pensamento a keda intercambia con pa atende cu e scarsedad di specialistanancu tin actualmente.
Den esaki a intercambia opinion riba e tema di AruBIG cu sigurlo yuda combati e fenomeno mundial di scarsedad den profesionalnan medico. Como cu e ta algo nobo ASHA a indica cu pa nan ta importante pa por keda garantisa un nivel halto di cuido. Minister tin pleno confiansa cu e instituto di calidad lo percura pa Aruba mantene e nivel di cuido. ASHA tambe tin deseo di participa den e instituto di calidad pa asina huntodetermina e calidad di cuido.
Minister Dangui Oduber a keda masha satisfecho con e reunion a bay caminda ASHA a mustra boluntad di nan banda pa traha y yuda otro den causa comun di mehoracion di cuido. Finalmentee mandatario a gradici e directiva di ASHA y a pidinan pa semper mantene e dialogo habri.


text:
Diasabra marduga riba e caminda principal di Savaneta net pariba di kazerne ta keda registra un accidente di auto basta fuerte unda tin persona herida. E desordo a lanta e habitantenan cu a mira un auto kibra meimei caminda y un cura di cas pazuid di caminda basha abou.
Den e auto e chauffeur tabata herida y sintie malo. Polis y ambulance a keda dirigi cu urgencia pa e sitio. Polis a cera e caminda pa atende y haci investigacion di e accidente. Personal di ambulance a presenta y atende cu e victima di biaha y keda transporta pa hospital. Daño material tabata grandi na e auto y e cura di cas cu a keda basha abou.


text:
GLOBAL LICENSE AGREEMENT
Nos ke usa bo kontenido. Si bo bai di akuerdo ku esaki, esakinan ta e términonan di kua bo ta permití nos usa bo kontenido.
LISENSIA PA USA E KONTENIDO GENERA DOR DI E USUARIO:
- E pèrmit pa usa bo kontenido (“UGC”) ta un akuerdo entre abo (“Abo” or “Bo”) i Philip Morris International Management SA (“PMI”).
- Bo ta konfirmá ku:
- Bo ta aktualmente un usuario di IQOS i bo tin por lo ménos 18 aña di edat (si bo no ta paresé den UGC) o por lo ménos 25 aña di edat (si bo ta paresé na un manera rekonosibel den UGC);
- e UGC ta Bo trabou original i no ta violá ningun propiedat intelektual, personalidat, o kualkier otro derechi kua ta forma parti di un tersera;
- YBo pèrmit pa usa e UGC bou di e akuerdo aki (“Bo Lisensia”) no ta violá o ta den konflikto ku Bo areglo kontraktual eksistente o leinan aplikabel;
- kualkier persona rekonosibel ku ta paresé den e UGC inkluyendo abo mes tin por lo ménos 25 aña di edat, i ku Bo tin pèrmit di e persona aki pa: i) saka potrèt, graba o filma nan, ii) inkluí nan potrèt, zonido i/o video den e UGC i iii) si esaki ta aplikabel, usa nan nòmber pa asina PMI i su afiliadonan por usa esakinan pa e propósitonan menshoná akibou sin ningun konsiderashon di pago, i iv) duna PMI un kopia di e pèrmit por eskrito si PMI pidi BO esaki;
- Bo ta mantené Bo derechinan pa ku e UGC, pero Bo ta duna PMI i su afiliadonan den e kaso aki, un royalty free, lisensia perpetuo pa usa i kopia, inkluyendo pa propósitonan komersial, e UGC pa tur propósitonan inkluyendo merkadeo, promoshon i/o propaganda di markanan di tabako no kombustibel di PMI, tambe produktonan, servisionan i materialnan promoshonal, for di e fecha di kua Bo ta duna PMI i su afiliadonan Bo Lisensia;
- Bo ta duna PMI i su afiliadonan e derechinan pa reprodusí, modifiká, mustra i prepará trabounan derivá, realisá públikamente, mustra, distribuí, broadcast i di otro manera usa UGC kompletamente o den sierto parti, manera PMI (o kualkier di su afiliadonan) ta deseá, pa e propósitonan ariba menshoná, den kualkier media antisipá pa publikashon i kualkier otro área geográfiko;
- Bo ta permití PMI i su afiliadonan usa e nòmber, nòmber di kariño, paresido, seudónimo, derechinan di publisidat, bos, aktuashon live o graba, firma, potrètnan i informashon biografiko di Bo i kualkier otro persona inkluí den e UGC di akuerdo ku nos notifikashon di privasidat di tersera kual ta riba https://www.pmi.com/resources/docs/default-source/legal/pmi---third-party-privacy-notice.pdf?sfvrsn=0, i di kua bo a notifiká kualkier otro persona inkluí den e UGC di e términonan aki;
- Den e kaso ku e UGC ta infringí ku kualkier derechinan di propiedat di tersera o difamá o invadí e privasidat o derechinan di publisidat di kualkier persona, Lo bo indemnisá o hasi PMI i su afiliadonan liber di kualkier i tur claim, demanda, dañonan, obligashonnan, pèrdidanan, kosto i gastunan ku ta bin di o ta relashoná ku e inkumplimentu aki;
- Bo ta bai di akuerdo ku Bo Lisensia ta boluntario i Bo ta liber pa drenta den esaki ku PMI;
- Bo por opta pa no drenta den e akuerdo di Bo Lisensia pa UGC den futuro na kualkier momento dor di tuma kontakto via ugc-claims@pmi.com (email id) o dor di otro manera siguiendo e set di instrukshonnan den e términonan di uso riba nos kanalnan, pero asta despues di un opt-out asin’aki Bo Lisensia lo keda bálido i ehekutá ku kualkier UGC. Bo a duna nos Bo Lisensia i/o post esaki riba nos kanalnan, kuentanan, unda ku esaki porta aplikabel di akuerdo ku e términonan di uso, promé ku e opt-out. Por fabor tuma den konsiderashon ku prosesamentu di bo opt-out por tuma tempu, pero nos lo hasi nos máksimo esfuerso pa hasi esaki mas pronto ku ta posibel.
- Bo por tuma kontakto ku ugc-claims@pmi.com (email id) pa kualkier pregunta o klarifikashon tokante Bo Lisensia, si bo ta kere ku un persona a usa bo material protegé di copyright o propiedat intelektual sin outorisashon o si un persona a infringí bo privasidat i derechinan di personalidat;
- Bo por drenta den Bo Lisensia dor di post #okiqostermsCW komo un reakshon na nos petishon di kuenta @iqos_CW riba Instagram o kuenta @iqos_support_cw riba Twitter o dor di hinka, post, manda nos UGC riba nos kanalnan, kuentanan; i
- Leinan di Suisa ta goberná Bo Lisensia i ta someté esaki na e hurisdikshon di korte na Lausanne, Suisa.
Kuentanan IQOS pa Medionan Sosial: Reglanan di Partisipashon
Ta probabel ku a dirigí Bo te aki for di un di e sitenan di medio sosial di IQOS, partikularmente di un di nos páginanan di IQOS Customer Care riba Facebook òf Twitter, òf kuenta di komunikashon di e marka IQOS riba Instagram, manera aplikabel, konhuntamente referí den lo supsiguiente komo “IQOS Page(-s)”.
IQOS Pages ta intenshoná pa humadó adulto ku ta deseá di sigui disfrutá produkto di tabaku i usuario adulto di IQOS residente na Kòrsou i partisipando na nos IQOS Pages Bo ta konfirmá ku Bo ta kumpli ku e kriterionan aki.
Ken nos ta ?
Nos ta un miembro di e grupo di kompania di Philip Morris International (“PMI”). Nos a identifiká nos mes serka bo, i a duna nos detayenan di kontakto, riba e website unda e reglanan di partisipashon aki (“Rules”) ta publiká òf riba e IQOS Page korespondiente.
Kon bo ta aseptá e reglanan di partisipashon aki?
Usando kalke di nos IQOS Pages, Bo ta di akuerdo ku kumpli ku e Reglanan aki. Bo ta di akuerdo tambe pa kumpli ku kalke otro término spesífiko di uso di plataforma aplikabel (p.e. Facebook’s Statement of Rights and Responsibilities, Instagram’ Terms of Use, Twitter’s Terms of Use, etc.).
Bon Práktika di Kombershon i Nos Deber di Informá
Promé ku nos konta loke Bo no mester hasi riba nos página, ata aki algun kos ku Bo mester sa di IQOS:
PMI ta ofresé un variedat di produkto di kalidat, liber di huma, sientífikamente komprobá ku ta opshon hopi mihó ku sigui huma. Nos vishon ta ku algun dia nos produktonan liber di huma lo remplasá sigaria.
- Humamentu di sigaria ta kousá enfermedat serio i ta adiktivo. Sin duda, e mihó desishon ku kalke humadó por tuma ta pa stòp uso di tabaku i nikotina kompletamente.
- Produktonan liber di huma di PMI ta pa adulto ku di otro manera lo a kontinuá ku humamentu òf uso di otro produkto di nikotina.
- Nos no ta ofresé produkto liber di huma di PMI na hende ku nunka a uza tabaku òf produkto di nikotina, òf ku a stòp di uza tabaku i produktonan di nikotina. Nos produktonan liber di huma no ta un alternativa pa stòp i no ta diseñá komo ayudo den proseso di stòp.
- Produktonan liber di huma di PMI no ta liber di riesgo i ta kontené nikotina, ku ta adiktivo. Kambia pa un produkto liber di huma ta, sinembargo, un eskoho hopi mihó ku humamentu.
- Nos ta apoyá nos usuarionan adulto di produkto liber di huma den nan intento pa kombershon kompletu a traves di edukashon y guia.
- Pa konsumidó eksperensiá e benefisionan di produkto liber di huma, nan mester kambia kompletamente i bandoná humamentu permanentemente.
- Menor di edat no mester uza tabaku òf nikotina den ningun forma.
- Hende muhé na estado, persona diabétiko y hende ku problema di kurason no mester uza produkto di tabaku òf nikotina.
Bo Kontribushon
Nos lo mónitòr regularmente e páginanan di IQOS, respondiendo i pasando mas tantu ku nos por rekomendashon útil. Nos ta kontentu ku bo ta aki i ta spera reakshon i kombersashon apashoná pero laga nos mantené tur kos nítido i positivo.
1. Bo ta responsabel pa e kontenido. Bo ta pòst riba e página aki i nos ta reserva e derecho di kita kalke pòsting ku ta kontené:
- Lenguahe ofensivo òf violento
- Komentario odioso òf diskriminatorio enkuanto rasa, etnisidat, religion, género, inkapasidat, orientashon seksual òf kreensia polítiko.
- Link òf komentario konteniendo material ku kontenido eksplísitamente seksual.
- Violashon di derecho di outor òf derecho di propiedat intelektual.
- Spam, ‘link baiting’ òf file konteniendo vírùs ku por hasi daño na operashon di kòmpiuter òf dispositivo móbil di otro hende.
- Atake riba sierto grupo spesífiko òf kalke komentario intenshoná pa molestiá, menasa, òf abusá di un individuo.
- Solisitut komersial òf e promoshon di un kompetidó.
- Informashon konfidensial òf sekreto di negoshi.
- Personifiká kalke persona òf organisashon.
2. Nos ta reservá e derecho di prohibí òf blòkiá un usuario ku ta pòst kontenido deskribí aki riba i pa un patronchi di pòsting inapropiá òf pa otro motibu konsiderá nesesario pa nos, òf kita kalke pòst riba nos Páginanan IQOS, si nos no ta kere ku e pòst ta kumpli ku e Reglanan aki òf kalke otro regla di uso spesífiko di plataforma aplikabel. I nos no lo tin ningun obligashon di notifiká Bo di kalke desishon asina.
3. Permiso pa uza Kontenido Generá pa Usuario (User Generated Content; UGC). Nos lo deseá di uza e kontenido ku Bo ta pone, pòst, manda nos den Mensahe Direkto Privá (Direct Private Message; DM) riba nos Páginanan IQOS.
a) Pa kalke UGC ku Bo ta kompartí ku nos, bo ta deklará i garantisá ku:
a. Bo ta un usuario aktual di IQOS i tin por lo ménos 18 aña di edat (si bo no ta aparesé den UGC) òf por lo ménos 25 aña di edat (si bo a aparesé di manera rekonosibel den UGC);
b. E UGC ta Bo obra original i no ta violá kalke propiedat intelektual, derecho di personalidat òf otro derecho ku ta pertenesé na un terser partido;
c. Bo permiso pa usa e UGC bou di e konvenio aki (“Your License”) no ta violá òf ta konfliktivo ku Bo areglonan eksistente kontraktual òf leinan aplikabel;
d. kalke persona ku ta aparesé di manera rekonosibel den e UGC, inkluyendo bo mes, tin por lo ménos 25 aña di edat, i ku Bo tin permiso di e hendenan ei pa: i) saka potrèt, graba òf filma nan, ii) inkluí nan potrèt, zonido i/òf video den e UGC i iii) si esaki ta aplikabel, uza nan nòmber pa ser kompartí pa PMI i su afiliadonan pa e propósitonan poné den e lista aki bou, sin konsiderashon di pago na nan, i iv) proveé PMI di un kopia di nan permiso por eskrito, si PMI pidi Bo pa hasi esaki.
b) Bo ta mantené tur Bo derechonan pa ku UGC, pero Bo ta, pa medio di esaki, otorgá PMI i su afiliadonan un permiso kontinuo i liber di royalty pa uza i kopia, inkluyendo pa propósito komersial, e UGC pa tur propósito legítimo inkluyendo merkadeo, promoshon i/òf aviso di markanan sin huma di PMI, komo tambe pa produkto, servisio i material di promoshon relashoná ku esaki, segun diskreshon eksklusivo di PMI i sin kalke responsabilidat òf sansión (ekspreso òf implísito) relashoná ku nos uso di esaki, desde e fecha riba kual Bo a otorgá PMI i su afiliadonan Bo Permiso.
c) Bo ta otorgá PMI i su afiliadonan e derechonan pa reprodusí, modifiká, mustra i prepará obranan derivá, públikamente realisá, mustra, distribuí, emití òf di otro manera uza e UGC, den su totalidat òf parsialmente, di kalke manera ku PMI (òf kalke di su afiliadonan) lo deseá, pa e propósitonan ariba menshoná, den kalke medio antisipá pa publikashon i den kalke teritorio geográfiko.
d) Bo ta permití PMI i su afiliadonan pa uza bo nòmber, nòmber di kariño, semehansa, seudónimo, derecho di publisidat, bos, aktuashon en bibu òf grabá, firma, potrèt i informashon biográfiko di Bo i kalke otro persona inkluí den e UGC di akuerdo ku nos notifikashon di privasidat pa partner di negoshi disponibel riba https://www.pmi.com/legal/legal-documents, i ku bo a notifiká kalke otro persona inkluí den e UGC di e kondishonnan aki.
e) Den kaso ku e UGC ta afektá kalke derecho di propiedat di kalke terser partido òf ta difamá òf invadí privasidat òf derecho publisitario di kalke persona, Bo lo indemnisá, defendé, y mantené PMI i su afiliadonan liber di kalke i tur reklamo, demanda, daño, responsabilidat, pèrdida, kosto i gastu ku por surgi di, òf ta relashoná ku e infrakshon aki.
f) Bo ta di akuerdo ku Bo Permiso ta boluntario i ku bo ta liber pa sera e akuerdo aki ku PMI.
g) Bo por opta pa sali di Bo konvenio di Permiso pa futuro UGC na kalke momentu tumando kontakto ku ugc-claims@pmi.com (email id) òf via otro medio siguiendo instrukshon inkluí den e kondishonnan di uso riba nos kanalnan, pero hasta despues di un salida asina Bo Permiso lo keda bálido i aplikabel pa loke ta kalke UGC pa kual Bo a otorgá Bo Permiso na nos i/òf a pòst riba nos kanal, kuentanan, kalke kaminda ku esaki ta aplikabel di akuerdo ku e respektivo kondishonnan di uso, promé ku bo a opta pa sali. Por fabor konsiderá ku prosesá bo petishon pa sali por tuma algun tempu, pero nos lo hasi nos bèst pa hasi esaki mas pronto posibel.
h) Bo por tuma kontakto ku ugc-claims@pmi.com pa kalke pregunta òf klarifikashon enkuanto Bo Permiso, si bo ta kere ku bo derecho di outor òf di material ku protekshon bou di propiedat intelektual a ser uzá sin outorisashon òf si bo derechonan di privasidat òf personalidat a ser afektá.
i) Bo Permiso lo ser goberná pa leinan di Suisa i lo ta suheto na hurisdikshon di korte na Lausanne, Suisa, sin konsiderashon di kalke previshon internashonal di konflikto di lei, i di eksklushon di e Tratado di Nashonnan Uní di 1980 enkuanto Kontrakt pa Benta Internashonal di Merkansia.
Kòrda ku pòst di Bo òf kalke otro persona no nesesariamente ta representá opinion di Philip Morris International. Bo no tin ningun responsabilidat pa kalke kontenido òf link kompartí pa Bo òf pa otro persona. Si bo ta deseá di kompartí e página aki òf su kontenido ku Bo propio komunidat, por fabor sea sigur ku e personanan ku mira bo pòst ta humadó mayor di edat òf usuario adulto di IQOS.
RESPONSBILIDAT LEGAL I RENUNSIA
BO USO DI NOS PÁGINANAN IQOS TA RIBA BO PROPIO RIESGO. NOS SITIONAN RIBA MEDIO SOSIAL TA SER SUMINISTRÁ A BASE DI "MANERA TA" I "MANERA DISPONIBEL” . UNDA TA POSIBEL, NOS POR RESTRINGÍ BO AKSESO NA NOS PÁGINANAN IQOS ÒF KALKE KARAKTERÍSTIKA ÒF PARTI DI NAN NA KALKE MOMENTU. E RENUNSIA DI KALKE GARANTÍA DI KALKE ÍNDOLE, SEA EKSPRESO ÒF IMPLÍSITO, INKLUYENDO E GARANTÍANAN IMPLÍSITO DI KOMERSIABILIDAT, KALIDAT I APTITUT SATISFAKTORIO PA UN PROPÓSITO PARTIKULAR I KALKE GARANTÍA KU MATERIAL RIBA NOS SITIONAN DI MEDIO SOSIAL TA DAÑINO; KU AKSESO NA E SITIO LO TA SIN INTERUPSHON ÒF LIBER DI EROR; KU NOS SITIONAN DI MEDIO SOSIAL LO TA SIGUR; ÒF KU INFORMASHON RIBA NOS SITIONAN DI MEDIO SOSIAL LO TA KOMPLETU, EKSAKTO ÒF NA TEMPU.
SI KALKE PERSONA INTRODUSÍ UN REKLAMO KONTRA NOS RELASHONÁ KU BO AKSHON ÒF KONTRIBUSHONNAN, BO LO INDEMNISÁ I TENE NOS LIBER DI PERHUISIO DI I KONTRA TUR DAÑO, PÈRDIDA, I GASTU DI KALKE ÍNDOLE (INKLUYENDO PAGO I GASTO LEGAL RAZONABEL) RELASHONÁ KU TAL REKLAMO.
TE NA ALKANSE KOMPLETU PERMITÍ BOU DI LEI APLIKABEL, BO TA KOMPRONDÉ I TA DI AKUERDO KU NOS LO NO TA RESPONSABEL PA KALKE DAÑO DIREKTO, INDIREKTO, INSIDENTAL, SPESIAL, KOMO KONSEKUENSIA, PUNITIVO, ÒF DI KALKE OTRO ÍNDOLE, RELASHONÁ KU ÒF RESULTANDO DI BO USO DI, ÒF IMPOSIBILIDAT DI UZA NOS SITIONAN DI MEDIO SOSIAL, ESAKINAN TA INKLUÍ DAÑO PA EROR, OMISHON, INTERUPSHON, DEFEKTO, RETRASO, vírus DI KÒMPIUTER , BO PÈRDIDA DI GANASHI, PÈRDIDA DI DATA, AKSESO NO OUTORISÁ NA I ALTERASHON DI BO TRANSMISHON DI DATA, I OTRO PÈRDIDA TANGIBEL ÒF NO TANGIBEL. E LIMITASHON AKI TA APLIKABEL SIN TUMA NA KUENTA SI E DAÑONAN TA REKLAMÁ BOU DI KONDISHONNAN DI UN KONTRAKT, KOMO RESULTADO DI NEGLIGENSIA, ÒF DI OTRO MANERA, I HASTA SI NOS ÒF NOS REPRESENTANTENAN TABATA NEGLIGENTE ÒF A SER AVISÁ DI E POSIBILIDAT DI TAL DAÑO.
Privasidat di Data
Si bo proveé nos kalke data personal riba nos Páginanan IQOS, nos lo prosesá nan di akuerdo ku e notifikashon di privasidat disponibel aki.
Kambio di e Reglanan aki
Nos por amendá e Reglanan aki kada tantu tempu, sin previo aviso. Nos ta enkurashá Bo pa konsultá e Reglanan aki kada biaha ku Bo drenta i uza nos IQOS Pages pa bo keda al tantu. Si bo kontinuá uzando IQOS Pages, bo uso ta nifiká ku bo ta aseptá e Reglanan aktualisá. E fecha ariba na e página aki ta mustra ki dia a aktualisá e Reglanan aki pa último biaha.
Hurisdikshon
Leinan di Suisa ta goberná e Reglanan aki i Bo uso di nos IQOS Pages, i Bo ta konsentí di manera irevokabel e hurisdikshon eksklusivo di e korte kompetente situá na Lausanne, Suisa, sin konsiderashon di kalke previshon internashonal di konflikto di lei, i di eksklushon di e Tratado di Nashonnan Uní di 1980 enkuanto Kontrakt pa Benta Internashonal di Merkansia.
Derecho di Asigná, Sin Renunsia, Divisibilidat
PMI por asigná su derecho i obligashonnan bou di e Reglanan aki na kalke partido na kalke momentu sin notifiká Bo persona, a ménos ku notifikashon di Bo ta rekerí pa lei aplikabel, pero esaki lo no afektá Bo derecho òf obligashonnan bou di e Reglanan aki.
Nos omishon pa insistí òf apliká e Reglanan aki estriktamente no ta un renunsia di kalke di e Reglanan aki òf di derecho di PMI. Usuario mester asumí semper ku e Reglanan aki ta aplikabel.
Si kalke provishon den e Reglanan aki ta konsiderá imbálido òf no aplikabel, e resto di e Reglanan aki lo sigui siendo aplikabel.
Danki pa lesa esaki. Por fabor disfrutá di nos komunidat!
Notes on revision:
Last modified on 10/29/2019


text:
Oranjestad-Parlamento ta tratando e presupuesto di pais Aruba pa 2015, y no ta mustra cu Gobierno ta serio den su maneho financiero. Gobierno tin cantidad di gasto di luho den e presupuesto, y hopi post masha irealistico.
Pero di otro banda nan ta laga si e gastonan di 9 minister. Si nan baha di 9 pa 7 minister ta scapa pueblo 17 miyon florin pa anja! Pero aparentemente Gobierno kier mantene e 17 miyon ey pa nan por sigi gosa y fiesta, y ta scohe pa klap pueblo un medida di aumento di BBO te na 3.5%, mas cu tempo di MEP mes.
MEP ta cla cu e presupuesto aki. E ta un farsa completo. Ministernan en bes di atende cu e crisis financiero, a papia cantidad di cos bunita, y a insulta miembronan di Parlamento. Pero ningun a atende cu e problema real di nos pais ni con nos ta bai solucione: e MEGA DEBE.
Ta momento pa yega na votacion y mira kiko ta bai pasa cu e presupuesto 2015, cu e CFT, y cu e posicion di Hulanda den tur esaki.
Un y tur ta wordo invita pa sigi e reunion aki desde 11or di mainta via Canal 46, radio 107.5 FM of http://www.parlamento.aw


text:
Den vários pais, despues ku e votadó ‘ basha su bala’ e mester dòp un dede den ‘inkt’ pa evitá ku e por vota atrobe. Pero, introdukshon di ‘verkiezingsinkt’ na Kòrsou pa elekshon di Konseho Insular (KI) di 31 mei 1963, a bira un drama.
A intrudusí verkiezingsinkt pasombra: “Curaçao kan zich niet veroorloven [..] in de schijn van corruptie te staan.” Despues di debate intenso a skohe pa un inkt di DuPont koló kòrá/püs. Pa lei e votadó mester a hinka su penk robes den inkt (si e no tabatin’e, mester a hinka e penk drechi, si e no tabatin penk, por a usa kualkier dede i si e no tabatin dede, e ta pidi dispensashon.)
Apenas 10 dia promé ku elekshon, Anibal Viceisza di partido Union Popular Corsou (Un.Po.Co) ta bai Korte pasombra segun e, uzo di inkt ta kontra lei i derechi humano. Korte ta dun’é rason. KI ta kambia e lenguahe tokante di inkt den reglamento di voto, pero ta keda duda di su legalidat. Tambe, tur urna a haña instrukshon pa no usa inkt.
Mainta di elekshon Anibal Viceisza ta yega pa vota, i tenshon tabata haltu. Lo pidi’é hinka su dede den inkt? Promé ku esei a kambia e presidente di urna kaminda Sr. Viceisza mester a vota loke a trese hopi spekulashon.
Finalmente, un solushon mitar mitar: por a vota ku òf sin inkt. Tabatin miedu ku un persona por a bai Korte i pidi pa deklará e resultadonan inbálido. Ademas, segun Amigoe di 31 mei 1963 for di mainta dos hende a demostrá ku fásilmente por kita e inkt ku un simplel produkto di limpiesa konteniendo klorin.
Kombinashon di lista Partido Nashonal i Partido Independiente di Corsouw (NVP/COP) ta gana elekshon ku 12 asiento.
Willemstad, Korsou